
FIVOJ. 


POanj o trsnoj uši došlo je u našoj domovini do tog sta- 

dija, gdje se više ne može skrštenih ruku gledati, kako 
nam vinogradi propadaju, gdje više ne ima vremena, 
da naši vinogradari žive u pustoj nadi, te će trsna uš 
sama po sebi prestati, ili da u neizvjestnom vremenu . 
nadaju se kakvom sredstvu, kojim bi se filoksera mogla 
utamaniti i naši vinogradi od propasti spasiti. Danas je 
ta nevolja i to pitanje dovelo do te nauke, da treba 
posve sigurno i positivno znati, što valja činiti 
u onom slučaju, kada tršna uš počne uništavati trs, te 
svaki vinogradar mora se pripraviti, da može štetu, što 
ju trsna uš počini, odmah u početku nadoknaditi, 
kako ga ne bi nepripravna zatekla, osiromašila i uništila 
tako, da si ne bi više pomoći mogao. Premda sam već 
prije nekoliko godina proputovao Cislajtanske predjele i 
okolicu Budimpeštansku, da vidim 1 saznam, što se u 
obće radi za spas vinogradarstva, te premda sam posvuda, 
opazio: dosta ozbiljan rad i pomoću sumpornog ugljika i 
pomoću američke loze, ipak se nisam mogao nikada posve 
uvjeriti, da će se jednim ili drugim načinom naši vino- 
gradi moći spasiti. Od kulturalnog postupka (sumpornim 
ugljikom) bilo je gledom na naše okolnosti već radi toga 
malo nade za spas vinogradarstva, jer je preskup, te se 
prihodom naših vinograda ne mogu naplaćivati toliki troš- 
kovi; pa nije se posvuda ni uspješnim pokazao. Jedina 
nada ostala nam je američka loza, o kojoj se pako 

glede njezine vriednosti, uztrajnosti, glede njezinog ciep- 
ljenja, glede plodovitosti 1 slasti groždja ciepljenoga trsa 
kod nas kao i u susjednih nam zemljah, gdje su pokusi 
istom kojih 5—6 godine stari, još vrlo razno sudi, tako 
da se 1 tog sredstva za obnovljenje naših vinograda nitko 
ozbiljno nije primio. 

Scienio sam, da mi je dužnost i po zvanju i po 


službovanju uputiti se, čim bude sgode, u one predjele ' 


Francezke, gdje se je trsna uš najprije u Europi pojavila 
već prije 24 godine, da se ondje na mjestu osvjedočim, 
što su ondješnji vinogradari od onda do sada proti trsnoj 
uši radili, kojimi su sredstvi svoje vinogradarstvo spasili, 
te da li bi se istimi sredstvi moglo i kod nas za spas 
vinogradarstva što god učiniti. Takodjer me je vrlo zani- 
malo, da upoznam prof. Millardeta, koji je danas jedan 
od prvih vještaka u tom pitanju, i to ne samo u Fran- 
cezkoj, nego u čitavoj Europi, pa da čujem njegovo mnienje 
i još drugih važnih faktora, o regeneraciji mnogria koje 
je trsna uš uništila. 


Takova sgoda, da proputujem one predjele u Fran- 

= ocezkoj, desila. mi se je ove godine, kada me je upravlja- 
jući odbor hrvatsko-slavonskoga gospodarskoga družtva. 
poslao na parižku izložbu. Ta pako prilika bila je po 


me tim povoljnija, što mi je gosp. školski nadzornik, 


Šuler u Zagrebu, koji je posve vješt francezkom jeziku, 
te je radi proučavanja škola takodjer putovao u Pariz, 
obećao, da će me iz Pariza, odkuda budem dalje putovao, 
pratiti po Francezkoj posvuda, gdje budem proučavao rad 
proti trsnoj uši. Nekoliko dana pako prije svoga puto-. 
vanja umolio sam gosp. direktora Goethea u Badenu kod 
Beča, poznatog strukovnjaka u vinogradarstvu 1 filokser- 
nom pitanju, radi kojeg je poslednjih godina 4 puta pro- 
putovao Francezku, da _ me u kratko uputi i da mi naznači. 

one predjele, u kojih bi mogao najzanimivijih i najpouč- 
nijih stvari vidjeti, kako bi mi putovanje u one predjele 
bilo što lakše i kako bi se tim putovanjem što više oko- 
ristio. Već poslije tri dana primio sam list od gosp. Goethea, 
u kom me je vrlo liepo uputio, gdje se imam zadržavati 
i na koga se imam obratiti. Zato je predsjedničtvo hrv. 
slav. gospodarskog družtva službeno umolilo gospodarsko 
družtvo u Bordeauxu, prof. Millardeta u Bordeauxu, go- 
spodarski zavod u Montpellieru, vinogradarsko družtvo u 
Lyonu i predstojnika botaničkog vrta u Dijonu (Burgund) 
g. Webera, da mi koliko je moguće budu od pomoći, kako 
bi što laglje mogao proučiti rad proti trsnoj uši u Francezkoj. 

Premda je uljudnost i susretljivost Franceza čita- 
vom svietu poznata, ipak mislim, da su i one službene 
preporuke mnogo pripomogle, te sam posvuda bio priman 
osobitom ljubežljivošću 1 posvuda najvećom o 
podpomagan u svom proučavanju. 


Zato smatram svojom dužnošću, da se javno 1 naj- 
srdačnije zahvalim svim spomenutim zavodom, kao 1 svim 
onim, koji su mi na mom putovanju dobrostivo pomagali, 
osobito pako gosp. prof. Millardetuu Bordeauxu, 
g. Richteru u Montpellieru, g. prof. Pulliatu 
ravnatelju gospodarskeškole Eully kod Lyona 
ig. Weberu u Dijonu, koji su me najvećom priprav- 
nosti vodili po raznih vinogradih, ondje mi sve tumačili, 
na sve me upozorivali, što bi moglo biti od koristi i 
važnosti, te što su oni sami pokušali 1 proučili. Ujedno 
zahvaljujem se i gosp. Goetheu za njegov pismen 
naputak, koji mi je vrlo koristio, te napokon 1 gosp 
nadzorniku Franji Šuleru, koji mi je učinio prija. 
teljsku uslugu, što me je na putu pratio. 

Onim pako, koji budu moje izvješće čitali, želim, da 
bi iz njega mogli razabrati, što rade Francezi, pa što i njim. 

valja činiti, kako bi sačuvali od propasti vinogradarstvo, 
koje je najglavnijim vrelom prihoda u našoj domovini. 

Izvješće napisano je po bilježkah, koje 
sam bilježio na mjestu, gdje sam šta čuo i 
opazio, te u prisutnosti onih, s kojima sam 
govorio. 


U Zagrebu, dne 15. listopada 1889. 


fr. Kuratt. 


I. Gironde (Bordeaux). 





rije nego sam iz Pariza odputovao u departement Gironde, još 
\Q sam posjetio u Parizu francezko gospodarsko družtvo i družtvo 
o) za obranu proti filokseri (societe francaise de protection contre 
“g le phylloxera), koje ima glavnicu od 1,400.000 franaka* 
(700.000 forinta), a svrha mu je: prokušavati sva moguća sredstva, 
kojimi bi se trsna uš dala zatrieti i uništiti, pa nikoje sredstvo ne 
čuvati kao tajnu. Tako se i sada, kako mi je kazao generalni tajnik 
toga družtva, kuša neko sredstvo, nazvano ,Le Phylloxeriaide Maiche“, 
koga se za 1 hektar upotrebljava 150 do 200 klgr., te stoji po hektaru 
(1:7 rali) 500 franaka (250 for.) Generalni tajnik dao mi je takodjer 
i knjiga, koje pišu o tom sredstvu, kako se rabi i kojim uspjehom. 
Razumljivo je, zašto se u Francezkoj vrlo mnogo o tom nastoji, 
kako bi se našlo sredstvo proti filokseri, a to zato, jer u njekojih 
najboljih predjelih Francezke n. pr. Champagni i u predjelu Cognacu 
tlo je tako plitko i kredasto, da nikoja dosele poznata vrst 
američke loze u njem ne može uspievati. Zato se kušaju sva sredstva, 
kako bi se moglo vinogradarstvo, ako već ne posve spasiti, a ono 
barem produžiti dotle, dok se s vremenom ne uzgoji takva vrst 
američke loze, koja bi mogla u onom tlu tako uspievati, kao što 
sada uspieva europejska loza. Radi toga se je i u vinogradarskom 
odjelu parižke izložbe moglo vidjeti mnogo takvih sredstava, uz njih 
opet štampane preporuke itd., kojimi je svaki izumitelj svoje sredstvo 
dakako kao najbolje i najuspješnije hvalio i preporučivao. O vriednosti 
pako tih sredstava može se svaki vinogradar praktičnom porabom 
najbolje. osvjedočiti. 
Iz Pariza, poslije 11 sati vožnje brzim vlakom, došao sam 
18. kolovoza u Bordeaux, glavni grad departementa Gironde, koji 
grad broji 221.000 stanovnika. Poznat je radi velike vinske trgovine, 
te se zato u luki, koja se svija kao podkova oko grada, i na rieki 





* 1 franak = 50 n. 

Garoni, koja se dva sata dalje izlieva u atlanski ocean, vidi stotine i 
stotine ladja, koje dovažaju i odvažaju vino po čitavom svietu. Grad 
Bordeaux, kao što i ravnica, leži do 15 metara nad morem, dočim 
su bregovi do 70 metara visoki. U čitavom onom predjelu dieli se 
tlo u tri razne vrsti: a) naplavljeno kremenikasto pjeskovito 
tlo u ravnicah, koje se protežu uz obalu rieke Garone i Dardogne, 
nazvano ,Palus“; 2) naplavljeno tlo, na kojem je odozgor plodna 
crnica i crljenkasta ilovača sa kamenjem, a odzdol ponajviše samo 
šljunak, zove se ,Graves“; c) bregoviti predjeli (cotes), u kojih je 
najviše vapna ili vapnenog mekanog pieščanca (Sandstein). Po izjavi 
prof. Millardeta biti će u čitavom ovom departementu preko 100.000 
hektara vinograda, u kojih je prošle godine, kako pokazuju statistički 
podatci izloženi na Parižkoj izložbi, urodilo 3.000000 hektol. vina. 
Najbolje vino jest fini Bordeaux, koje rodi u Medoci t. j. u onom 
predjelu, što se od Bordeauxa na lievoj obali Garone proteže prama 
atlantskom oceanu. U tom predjelu ima do 20.000 hektara vinograda 
ponajviše u ravnici, gdje je tlo naplavljeno ili pieskom ili crnicom, te 
ilovačom ili šljunkom. Vinograde posjeduju ponajviše gospoštije, koje 
se nalaze jedna do druge. Popriečna ciena vinu, što rodi u tom 
predjelu, jest za 900 lit. 1000 do 1500 franaka, jer je normalna 
mjera za vinsku trgovinu u Francezkoj 900 litara (barigla), dakle 
1 hektl. prosječno stoji 100 do 150 franaka (50 do 75 forinta). Na 
1 hektaru vinograda urodi 80 do 120 hektolitara vina. 

Prvo mi je u Bordeauxu bilo, da posjetim gospodarsko 
družtvo, gdje me je poslije podne u 2 sata primio podpredsjednik 
i jedan odbornik (senator). U Francezkoj bo dočekivaju se posjetnici 
od 2 do 6 sati poslije podne. 

Zapitav podpredsjednika gospodarskog družtva, koja su se 
sredstva proti filokseri u Francezkoj najboljimi pokazala, odgovori 
mi: ,Sumpornim ugljikom polučili su se vrlo povoljni uspjesi ondje, 
gdje je tlo dosta duboko i dosta vlažno (u ravnicah), te 
gdje se valjano i po više puta rabi, dočim na briegovih, gdje je tlo 
suho i više plitko, nije moguće nikakvog uspjeha polučiti. Mi ne 
imamo ni jednog sredstva, koje bi moglo u svakom 
predjelu proti filokseri koristiti, jer ako na jednom mjestu 
mnogo koristi, na drugom opet ne koristi ni malo, te su osim toga 
ova sredstva i vrlo skupa. Američka loza vrlo dobro kod nas uspieva, 
pa zato se mnogo sadi, što ćete najbolje vidjeti, kada dodjete u naše 
vinograde.“ 

Kada mi je podpredsjednik spomenuo sumporni ugljik, sjetio 
sam se barona Baboa, koji mi je prije tri godine kazao, da u Kloster- 
neuburgu u suhih bregovitih predjelih nisu sumpornim ugljikom 
nikakav uspjeh polučili, dočim je u njegovom vinogradu, koji leži 
više prama sjeveru, te je više vlažan, uspjeh dosta povoljan. Pošto 
mi je još podpredsjednik družtva preporučio, da radje i manje toga 
pregledam, ali zato pomnjivije, jer ću vidjeti vrlo mnogo zanimivoga, 
dao mi je na moju molbu preporuku za najveću pivnicu u Bordeauxu, 
za pivnicu Nath. Johnstona da ju mogu pregledati, kao što i za 
gospoštiju Blanzac u Yorac-u, posjed Dubosy-Lettrć, koja je 15 kim. 
udaljena od Bordeauxa. 


Otišav iz gospodarskoga družtva, odvezao sam se odmah u 
pivnicu Johnstonovu, gdje me je ravnatelj pivnice, uslied preporuke 
gospod. družtva, najuljudnije primio i naputio pivničara, da me pro- 
vede po pivničarskih prostorijah. Noseć goruće svieće u sviećnjacih, 
pričvršćenih na držala 1 metar dugačka, prolazili smo podzemnimi 
prostorijami, u kojih je vino pripravljeno za odpremu. U tih ogromnih 
podzemnih prostorijah, u kojih su i tračnice malene željeznice, ima 
više od 50.000 lagvića po 225 litara, koji su u tri i u četiri reda 
jedan na drugom poslagani. U Francezkoj razašilje se vino u lagvih 
po 225 litara, te četiri takva lagva čine 900 litara, što je, kako već 
prije spomenuh, normalna mjera za kupovanje vina na veliko. Osim 
tih 50.000 lagava ima u Jobnstonovoj pivnici 1,000000 punih bouteilla 
po 0:7 litre, po 1'/2 litre i po 5 litara, te se može reći, da je sva 
zaliha u toj pivnici preko 150.000 hektol. (oko 300.000 vedara). Novo 
vino pretače se u pivnici prve godine 4 puta, druge godine 2 puta, 
a poslije samo 1 puta na godinu; zapunjava se (nadolieva) svakih 
14 dana. Ni sa lagava ni sa boteilla ne briše se paučina i prašina, 
da se tim označi starost vina, pa se i u francezkih restauracijah 
takve bouteille donašaju na stol, samo što se više puta u restaurcijah 
opaža, da je prašina i paučina na bocah umjetno načinjena. 


Kada smo tako gotovo 1 čitav sat obilazili po pivničarskih 
prostorijah, primio me je opet ravnatelj pivnice u svojoj pisarni i 
umolio me, da u spomenar zapišem svoje ime. — Upitav ga, odkuda 
sve to vino nabavlja i kuda ga šalje, odgovori: ,Mi kupujemo vino 
od čitavog svieta i prodajemo ga čitavom svietu.“ Ne ima zemlje, 
u koju se nebi njihovo vino prodavalo. Upitav već prije pivničara, 
koji me je po pivnici vodao, da li kupuju i dalmatinsko vino, reče 

mi, da su ga prije mnogo kupovali, nu sada ga kupuju manje, jer 
ga ne mogu dobro upotriebiti. 

Kako su različite ciene vina u toj pivnici, vidi se po novom 
, Gieniku“, gdje vino od g. 1887. ,Chateau Margaux“ stoji 225 lit. 
1275 franaka, a opet od iste godine vino ,Cotes“ stoji 140 franaka. Tako 
isto različita je ciena boteilla, te n. pr. vino od g. 1869. prve vrsti 
» Cateau Lafite“ stoji boteilla 22 franka 25 centima, a vina od g. 1830. 
,» Catheau Rochemorin“ dobije se bouteilla za 2 franka 25 centima. 

Iz Johnstonove pivnice odvezao sam se k profesoru Millardetu, 
koji stanuje izvan grada u svojoj vlastitoj kući. Tu saznam, da ću 
moći biti sa profesorom u 6 sati poslije podne, kad se vrati sa 


ladanja. Kao što mi je rečeno, ostavim svoju posjetnicu i vratim se. 


u 6 sati u njegov stan, gdje me je u svom dosta prostranom salonu 
primio osobito prijazno, pošto me je predsjedničtvo hrv slav. gospo- 
darskog družtva njemu već prije prijavilo. Prof. Millardet govorio je 
sa mnom njemački. 


1. Razgovor sa profesorom Millardetom. 

Riedki su osjećaji, što ih čovjek osjeća, kada stoji pred stru- 
kovnjakom svjetskoga glasa, kada se s njim može razgovarati, te od 
njega saznati sve ono, što želi. Tako će i meni ostati u nezaboravnoj 
uspomeni oni satovi. što sam ih sproveo uz profesora Millardeta, 
kao i one izjave o filoksernom pitanju, kojih sam toliko mogao čuti 
i doznati od prvoga strukovnjaka ne samo Francezke, nego čitavoga 
svieta. Prof. Millardet, premda je dosta boležljiv i nervozan, žrtvovao 
mi je ipak onoga dana čitav sat za razgovor, te me je kašnje umolio, 
da ga posjetim drugi dan u 3 sata poslije podne, kada će mi poka- 
zati sve svoje pokuse, osobito ,hybridacije“ američkom lozom. 

Prvo, što sam upitao prof. Millardeta, bilo je ono isto, što sam 
upitao i podpredsjednika gospodarskog družtva u Bordeauxu. najme, 
koje se je sredstvo pokazalo kao najuspješnije proti 
filokseri. Prof. Millardet odgovori mi: ,Sumpornim ugljikom, koji 
je najbolje sredstvo proti filokseri, polučili su se najljepši uspjesi u 
takvih tlih, koja su dosta duboka, da može sumporni ugljik dosta 
duboko u zemlju prodirati, i koja su dovoljno vlažna. U tlih pako, 
u koja se sumporni ugljik ne može dosta duboko uštrcavati, zatim u 
tlih, koja su previše pjeskovita, te sumporni ugljik dosta brzo izhlapi, i u 
tlih, koja nisu dovoljno vlažna, osobito u bregovih, sumporni ugljik ništa 
ne pomaže. Osim toga je sumporni ugljik dosta skup, jer sa gnojem, 

koji se mora uviek uzsumporniugljikrabiti, stoji po rali 
svake godine do 300 franaka i više. U našem departementu (Gi- 
ronde) posvuda dobro uspieva američka loza, pa zato se posvuda i 
sadi, premda imamo vapnenog tla, osobito u briegovih“. 

Na pitanje: da li može američka loza i u vapnenom 
tlu uspievati? odgovori prof. Millardet ovo: , Američka loza može 
i u vapnenom tlu uspievati, ali ne u svakom. Vapneno tlo, koje je 
vrlo tvrdo i plitko, nije za američku lozu. Tako isto absolutno nije za 
američku lozu čisto kredasto tlo, kao što ne može amer. loza 
uspievati u tlu, koje je posve nepropustno, kao što je glina. Ame- 
rička loza ide sa korenom okomito u zemlju mnogo dublje nego 
li europejska, pak zato treba i bolje rahlo i duboko tlo. Cineria, 
Cordifolia i Berlandieri osobito dobro uspievaju i u vapnenom tlu. 
U lahkom vapnenom tlu uspieva i vitis rupestris. Za predjele Cham- 
panjea i Cognaca, gdje je tlo vrlo plitko (jedva 19—20 ctm. du- 
boko), te već ozgor kredasto, ne imamo danas još nikakve ame- 
ričke loze, koja bi ondje mogla uspievati; nu nadam se, da ću po- 
moću hybridacije naći takvu 1ozu, koja će i u onih predjelih uspievati, 
tako da ćemo občuvati i tamošnje vinogradarstvo, premda će trebati 
još više godina, dok se poluče podpuni i positivni resultati“. 

Upitav, da li se može koja vrst američke loze pre- 
poručiti za direktnu produkciju, odgovori prof. Millardet: 
»Ja ne bi preporučio nijednu vrst, jer se svaka vrst američke loze 
mora ciepiti, ako želimo da imamo dobro vino. Tko pako ne 
mari za kakvoću, nego samo za količinu vina, taj može za direktnu 
produkciju crnoga vina upotrebljavati: Jaques, Herbemond i 
Othello; ovaj poslednji ondje, gdje je tlo dosta dobro. Za bielo vino 
može se upotriebiti jedina Noah. Jaques doduše vrlo pati od bolesti 
na lišću i plodu, n. pr. od peronospore (Mildiou) i Black-rot, nu 
proti tim bolestim može se uspješnimi sredstvi boriti.“ 

Na pitanje: koja je vrst najbolja za ciepljenje? od- 
govori prof. Millardet: ,Najbolje su za sada vitis riparia, vitis 
rupestris v. cinerea, v. cordifolia, jer su to originalne američke 
vrsti, koje nisu hybridi, koje će i ciepljene moći posve odo- 
ljevati trsnoj uši. Ja se nadam, te ću s vremenom moći dokazati 
o čemu se još danas prepiru, da će oslabiti bar donekle odoljivost, 
(resistencija) proti filokseri kod Jaquesa, koji je hybrid (križanje) 
od vitis aestivalis, vitis vinifere i cinerie, tako isto kod York Madeire, 
koja je hybrid od vitis Labrusce (Isabella) i vitis aestivivalis. Zato 

se za ciepljenje kao najbolje mogu preporučiti vitis riparia, vitis ru- 
pestris, v. cinerea, cordifolia i berlandieri, koje potonje mogu i u 
 vapnenom tlu uspievati.“ 

Na pitanje: koliko ima već uništenih vinograda, a 
koliko zasadjenih američkom lozom»? odgovori prof. Mil- 
lardet: ,U našem departementu, premda se je filoksera najprije po- 
javila, ipak se nije mogla brzo razširiti, jer je mnogo tla naplavljenog 
finim kremenkastim pieskom, u kojem se filoksera ne može lako širiti. 
Osim toga je naše podnebje, premda smo blizu mora, mnogo hladnije 
nego u Montpellieru te filoksera ne može imati toliko generacija i 
ne može se tako brzo razploditi, kao što u Montpellieru, gdje se je 
osobito brzo razširila i sve vinograde uništila. U našem predjelu, gdje 
je do 100.000 hektara zasadjeno vinogradom, posadjeno je nešto više 
od 10.000 hektara ciepljenom američkom lozom, dočim ćete u depar- 
tementu Herault (Montpellier) naći već do 100.000 hektara t. j. sve, 
što god ima vinogradarstva, premda ima u Montpellieru i takovih 
predjela, gdje je tlo takovo, da amer. loza u njemu uspievati ne može, 
jer ima dosta krede.“ 


Na pitanje: daliameričkaloza, izsjemena uzgojena, 
gubi svoje prvobitno svojstvo? odgovori prof. Millardet: 
»Ako je američka loza čista t. j. originalna, da nije već mie- 
šana (hybrid), kao što je čista n. pr. riparia, rupestris, cineria, 
cordifolia itd., onda će iz sjemena uzgojena imati posve ista svojstva 
i istu resistenciju, kao što su imale njihove prvotne biline, od 
kojih je sjeme uzeto. Ako je pako sjeme od takovih vrsti, koje nisu 
čiste, nego su već medju sobom hybridirane, kao n. pr. Jaques, York 
Madeira, Othello i Noah itd., onda će iz sjemena izrasti posve druga 
vrst, nego li je bila ona, od koje je sjeme uzeto; zato neka se te 
vrsti iz sjemena ne uzgajaju, jer se uviek degeneriraju (izrode). 
Želi li se pako uzgojiti loza iz sjemena od originalne američke vrsti, 
mora to sjeme biti friško, prošlogodišnje, te se mora 
prije sijanja u proljeće držati G nedjelja u vlažnom piesku, da na- 
brekne. Biljku, poniklu iz takvog sjemena, treba dobro plieviti i 
okapati.“ | | 
Primietiv ja, da dakle kod toga biva isto, što i kod stoke čiste 
i križane, odgovori prof. Millardet: ,To je posve isti proces, pa zato 
Vam ne treba dalje tumačiti, pošto ste me o tom vrlo dobro razu- 
mjeli.“ > 





moa 


Istog dana zapitam ga urazgovoru, što u Francezkoj 
rabe proti peronospori (Mildiou), da li vapno miešano 
sa modrom galicom ili samu modru galicu, primietiv mu, da su se 
ove godine o tome razna mnienja porodila. Prof. Millardet odgovori 
mi ovo: 

»Kod nas je već davno riešeno pitanje, ima li se modra galica 
miešati sa vapnom ili sama rabiti: svuda bo se upotrebljuje miešana 
sa vapnom, jer se je to pokazalo kao najbolje i najuspješnije sredstvo. 
Lane doduše upotrebljavali su u Montpellieru mjesto vapna amoniak 
nu pošto su se osvjedočili, da nije polučen isti uspjeh, kao od vapna 
i modre galice, okanili su se .amoniaka, te su ove godine rabili 
modru galicu pomiešanu sa vapnom. Upotrebljuje se pako ova smjesa: 
2", modre galice, 1'/2%o do 2%, vapna, te ako je vapno slabo, 
uzme ga se '/2% više, da modra galica ne bude prejaka.“ 

Na upit: što misli, da li će peronospora kada pre- 
stati? odgovori prof. Millardet: ,To je težko reći; nu, jer ju sada 
imamo, moramo se proti njoj boriti, a za to imamo i sredstva.“ | 

Na razstanka umolim prof. Millardeta, da mi kaže, gdje bi 
u Bordeauxu mogao vidjeti najstariju amer. lozu, da bi se 
mogao osvjedočiti, kako dugo može ona filokseri odoljevati. Radostno 
mi je molbi zadovoljio, te mi dao adresu posjednika Lelimana, 
gospoštija ,Tourate“, predgradje ,l4 Bastid“, primietiv, 
da ću tu vidjeti najstariju američku lozu, što je donesena u Europu. 
Pošto mi je obećao, da će mi sutra dan, kada ga posjetim, dati 
daljnih savieta i preporuka za moje putovanje, oprostim se s njim 
isti dan poslije 7 sati na večer. 

Sutradan u tri sata poslije podne posjetio sam prof. Millar- 
deta, koji me je čekao te me kasnije odveo u svoj vrt. To poslije 
podne bijaše odredjeno, da pregledamo njegove pokuse, osobito hy - 
bridaciju (križanje), kojom se prof. Millardet osobito pomnjivo bavi 
već od god. 1380., te je do prošle godine načinio do 6000 hybrida- 
cija, od kojih je sa 1000 polučio onaj uspjeh, što ga je očekivao. 
— Spomenuti ću ovdje, što je hybridacija i kako se METAJA, da ju 
štovani čitatelji bolje razumiju. 

Hybridacija je križanje dviju raznih vrsti loza* 
medju sobom, i to u vrieme cvjetanja. Naravnim križanjem, t j. 
pomoćju vjetra, što se riedko dogadja, nastalo je mnogo novih vrsti 


* Za hybride stoji znak X 

trsa, koje su razširene po svietu. Umjetnim pako križanjem težko 
da se je ikada toli mnogo trsova hybridiralo, kao što dan danas u 
Francezkoj, gdje se nadaju, da će baš hybridacijami polučiti, da 
občuvaju vinogradarstvo u svih vinorodnih predjelih Francezke. 

Hybridira se ovako: Čim se otvori onaj eviet, koji se želi 
bybridirati, izvade se iz njega prašnici, kada se pokažu. Zatim se 
grozdić obvije platnenom mrežicom (tul), da se pestić (pestillum) 
ne može nikojim drugim prašnikom oploditi. Kada pako cvate ona 
vrst loze, s kojom se želi onaj obvijeni grozdić hybridirati, onda se 
uzmu prašnici od grozdića te druge vrsti, te se pospu po pestiću 
grozdića, što je u “Alu. Oplodjeni grozdić opet se zavije u platnenu 
mrežicu, dok se ne počnu jagode stvarati. Kada taj grozd dozori, 
uzmu se njegove jagode i iz jagoda zrno, koje se posije, te se tako 
uzgoji vrst loze, koja je nastala hybridacijom, te ima pomiešana svojstva 
onih vrsti loze, koje su se hybridirale (križale). 

Upitav prof. Millardeta, što li on želi polučiti hybridacijami, 
odgovori mi ovo : ,Ja hybridiram a) američku lozu sa američkom lozom 
i b) američku lozu sa europejskom lozom. Hybridacijom američke loze 
sa američkom želim polučiti, kako sam već i polučio vrlo povoljne 
uspjehe, da bi imali za razne vrsti tla čim resistentnije vrsti ame- 
ričke loze; samo za kredasto tlo (Kreidenboden, Porzelanerde) ne 
imam za sada još nikakve nade. Osim toga hybriđacijom američke 
loze sa američkom lozom želim polučiti i to, da bi se moglo i one 
vrsti američke loze, koje su za vapneno tlo vrlo dobre, umnožavati 
i ključicami, što je dosele vrlo težko, jer se sada nekoje, kao n. pr. 
vitis Berlandieri, koja je jako dobra za vapneno tlo, može samo 
sjemenom umnažati. Hybrid pako od vitis rupestris i vitis Berlan- 
dieri može se vrlo dobro ključicami umnažati.“ 

= ,Hybridacijom pako američke loze sa europejskom“, reče prof. 
Millardet, želim to polučiti, da bi uzgojili takve vrsti loze, koje bi 
i filokseri odoljevale i rodile srednje dobrim vinom. Nu da se 
glede toga poluče posve sigurni resultati, trebati će još 10 do 20 go- 
dina; sarno naš Bordeaux ili vaš Tokajac ne će se moći tako sačuvati, 
jer hybridacijom ne će se dobiti tako fine vrsti, nego će se uviek 
morati ciepiti na američku lozu.“ 

U Millardetovom vrtu vidio sam vrlo liep hybrid riparije sa 
plemenkom, gdje je bio na ripariji sa plemenkom hybridirani grozd 
velik skoro kao talijanska graševina. Stotine i stotine takvih pokusa 
i positivnih uspieha polučio je prof Millardet u svom vrtu, a još 


više u svom pokušalištu, koje je pol sata udaljeno od njegovog 
stana. Na tom pokušalištu najviše se uzgajaju one vrsti, koje mogu 
u vapnenom i donekle u kredastom tlu uspievati, te je ondje i tlo 
nešto ilovasto, ali vrlo pomiešano sa vapnom, a ovdje ondje i kre- 
dom. Vrlo liepe su tu hybridacije od vitis rupestris X Berlandieri, v. 
cineria x Berlandieri, v. rupestris X Cordifolia itd. 

Ima tu i takvih hybridacija, na kojih na korenu ne ima ni- 
kakve filoksere, premda je čitavo tlo okuženo. Takovih hybridacija 
ima osobito od v. rupestris-Ganzin. U Francezkoj se nadaju, da će 
pemoću takvih hybridacija moći uzgojiti takav 1 merički trs, na kom 
se trsna uš absolutno ne će moći prehraniti; nu dakako da je to 
vrieme još prilično daleko. Kod tih zanimivih pokusa proboravio 
sam sa prof. Millardetom sve do 7 sati u večer. Prije odlazka iz 
pokušališta pokazao mi je još svoj mali vinograd, koji je zasadjen 
5 godišnjom ciepljenom riparijom, na koju je uciepl,;na domaća 
francezka vrst Cabernet. Vinograd je bio osobito rodan, te je pri- 
mietio i Millardet, da domaća loza ciepljeha na američkoj lozi rodi 
barem 20%/, više, nego li neciepljena. 

Takodjer mi je prof. Millardet tumačio, zašto se mora odrezati 
onaj korien, što potjera iz europejske loze, uciepljene na američkoj. 
Na tom bo korenu, kaže Millardet, može se filoksera najlaglje pre- 
hraniti, pa jer je taj korien najbliže lišću, zato najviše potroši pro- 
bavljene hrane, koja dolazi iz lišća, što je na štetu doljnega korena, 
koji bi se morao na američkoj lozi čim bolje razvijati. Pošto taj 
gornji korien za neko vrieme radi filoksere pogine, a pošto se je 
doljni korien preslabo razvio, mogla bi radi toga oslabiti američka 
loza, na kojoj je europejska loza ciepljena, ako se ti gornji korieni 
ne bi svake godine obrezivali, što se u Francezkoj obično mjeseca 
kolovoza čini. 

Vinograd prof. Millardeta bio je tri puta proti peronospori 
škropljen, kao što se to čini po čitavoj Francezkoj, i to prvi puta 
prije cvjetanja, drugi puta odmah poslije cvjetanja, a treći puta u 
mjesecu kolovozu. Škropljenje stajalo ga je svaki puta 15 franaka 
(oko 7 for.) po hektaru. Nedaleko svog vinograda pokazao mi je 
prof. Miilardet vinograd gospoštije Chateau ,de prince 
noir“, koji je radi toga vrlo zanimiv, što mu jetlo od oštrog 
finog kremenikastog pieska, a samo na nekih mjestih pomiešan 
je piesak sa ilovačom. Premda je filoksera već 11 godina u tom vino- 
gradu i premda se trs nije ničim liečio, ipak vrlo bujno raste, te mu filok- 

sera ne može ništa nahuditi, osim samo na onom: mjestu, gdje je 
piesak pomiešan sa ilovačom, jer na tom mjestu trs veoma slabi i 
morati će se ciepljenom američkom lozom izmieniti. 


Kada smo tako pregledali zanimive pokuse prof. Millardeta, 
počela se je već i večer primicati, te odpratim prof. Millar- 
deta kući i s njim se oprostim. Na raztanku pokloni mi on 8 svojih 
najnovijih knjiga, u kojih je sam napisao ,kao znak štovanja“, te 
primieti, da je doduše mnogo više napisao, ali da mi ostalih knjiga 
nemože dati, jer ih ni sam ne ima. Nadalje mi je još obećao, da 
će nam od srdca rado u svako vrieme odgovoriti, svjetovati i upu- 
Ćivati nas glede svega, što bi ga _ možda upitali i umolili. Tako se 
razstadoh sa prof. Millardetom, koji mi još dade svojih posjetnica, 
na kojih bijahu za daljne moje putovanje preporuke raznim vinogra- 
darom i strukovnjakom, a medju njimi i preporuka za Johnstonovu 
gospoštiju u Labardu u Medocu. 


2. Johnstonova gospoštija u Labardu. 


Ta gospoštija leži u sredini Medoca kod šeste željezničke po- 
staje od Bordeauxa. Uslied preporuke prof. Millardeta primio me je 
mjesto odsutnoga Johnstona njegov upravitelj g. David. Vinogradi te 
gospoštije imadu u toliko povoljan položaj, što ih je veliki dio uz 
rieku Garone, te se mogu proti filokseri štititi naplavljivanjem (sub- 
mersiom). Drugi dio vinograda zasadjen je na vrlo dobro naplavlje- 
nom tlu, a treći dio nalazi se na šljunkastom sa ilovačom pomie- 
šanom tlu. Čitavo imanje ima 56 hektara vinograda. Ta gospoštija 
pokušala je sve moguće, čim bi sačuvala vinograde, i to submersiju 
(naplavljivanje), sumporni ugljik i sva druga sredstva, koja su se 
proti filokseri rabila. Često su se rabila i takva sredstva, koja su 


po hektaru do 1000 franaka stojala, nu ipak se, kako mi upravitelj. 


reče, nije željeni uspieh polučio. Sumpornim ugljikom može se do- 
duše u onom tlu dosta dugo produžiti vegetacija trsa, nu ipak su 
se uvjerili, pošto je trs počeo sve više i više hiriti, da ga ne će 
moći spasiti. — Sumporni ugljik rabe tako, da ga 40 grama smie- 
šaju sa 20 litara vode, kako ne bi tako lako izhlapio i kako bi što 
više vlage u zemlju došlo. Dakako da to vriedi samo u ravnici 
dočim na bregovih ni sa vodom pomiešan nije mogao koristiti. 


Jedan dio vinograda te gospoštije, kako je već spomenuto, 
štiti se: proti filokseri natapanjem, da se koncem listopada vinograd 

pomoću parnoga stroja poplavi i 40 dana pod vodom ostavi. Tim 
se trs doduše dobro čuva, ali se obćenito kaže, da je vino takvih 
predjela ponešto slabije. 

Radi skupoće sumpornog ugljika (400 fran. po hektaru) počela 
je ita gospoštija prije 6 godina saditi američku lozu i ciepiti ju, 
tim više, što se je osvjedočila, da ni sumpornim ugljikom ne će svojih 
vinograda spasiti moći. Danas ima ta gospoštija do 10 hektara na- 
sada američke loze, najstarije 6 godina, ciepljenje ponajviše na vitis 
riparia. Ponajvećma je ciepljena domaća loza ,cabernet“ i ,malbeg“, te 
je tako rodna, da je riedko koji trs imao manje od 30 grozdova: Na 
mnogih trsovih bilo je 40 do 45 grozdova, te je prošle godine hektar 
vinograda, zasadjenog ciepljenom američkom lozom, dao do 163 hktol. 
vina. Zato reče upravitelj David, da na ciepljenoj američkoj lozi rodi 
više puta 100" više, nego na neciepljenoj, što je dokazano vrlo za- 
nimivim pokusom, koji je pokušan prije 5 godina u pjeskovitom tlu; 
u kojem još ne ima filoksere. Prije 5 godina najme posadjeno je 
istoga dana i u istomu tlu na 2 hektara zemlje jednogodišnjih tr- 
sova caberneta i malbega, te istoga dana i u istom tlu jednogodišnje 
riparie, oplemenjene spomenutimi dvimi vrstmi trsa. Razlika je 080- 
bita i glede bujnosti razvitka i glede plodnosti. Na ripariji uciepljeni 
trs bio je još jedan puta tako jak i bujan, kao onaj neciepljeni uz 
njega. | | | | 
Ciepljeni trs gnoji se ondje svake 3 godine, posadjen je na | 
1:75 Cimet razdaleko jedan od drugoga i uzgojen je posve nizko 
na glavu. Proti peronospori škropi se tri puta: prije cvjetanja, po- 
glije cvjetanja i u mjesecu kolovozu. Popriečno rodi na hektaru po 
100 hektol. vina, koje se prodaje 900 litara prosječno po 1000 do 
1200 fran. Američku lozu ciepe stalni težaci, obično u zimi, i to 
najviše jednogodišnje korenjake ili ključice, a svaki radnik uciepi na 
dan 200 do 300 ciepova. Ciepovi svakoga radnika posade se napose, 
da se vidi, koji je najbolje ciepio i kojega ciepovi najbolje su se 
primili, pa da taj od gospodara dobije nagradu po 20, 30 do 100 fran. 

U razgovoru o razširenju američke loze u onom predjelu, reče 
upravitelj David, da je u Medocu mnogo gospoštija, koje su vriedne| 
bile 500.000 do 400.000 franaka, a postale su bez vriednosti, jer im 
je filoksera uništila vinograde, tlo je pako posve šljunkasto i pjesko- 
vito i nije prikladno za nikakvu drugu kulturu osim za vinograd. 
Uzrokom propasti bilo je to, što su gospodari onih gospoštija sma- 
trali filokseru premaio pogibeljnom, te su uviek mislili, da će proći, 

kao što je i došla, dok im nije sve vinograde uništila. Usljed toga 
su osiromašili, te kasnije nisu imali više sredstava, da bi mogli pro- 
pale vinograde opet sa američkom lozom posaditi. Propalo bi bilo 
čitavo naše vinogradarstvo, da nije bilo u Bordeauxu prof. Millar- 
deta, koji je našao nekoliko prijatelja, što no ga poslušaše, da sade 
i ciepe američku lozu. Millardet i ti njegovi prijatelji pokazali su 
vrlo povoljne uspjehe, za njimi povukli su se i drugi vinogradari, i 
tako će biti naše vinogradarstvo spašeno. 

. Zato čovjek, vozeći se Medocom, na sve strane opaža nove 
nasade ciepljene američke loze, najviše od 1—5 godina stare. Na 
zemljištu, na kojem su danas ti nasadi, rasla je još prije koju go- 
dinu dana čičoka (topinambur), kojim su se hranili siromašni radnici, 
a danas je već riedko naći praznine, koja nebi bila ciepljenom ame- 
ričkom lozom zasadjena, premda ima u tih krajevih i pjeskovitog 
tla, u kojem filoksera ne može uspievati, te je naći i prvotnih vino- 
grada, neuništenih filokserom. 


3. Gospoštija Lalimana, Chateau de la Tourate. 


Već prije spomenuh, da sam umolio prof. Millardeta, te bi mi 
rekao mjesto, gdje se je u onom predjelu filoksera najprije pojavila. 
Zato me: preporuči prof. Millardet posjedniku Lalimanu, kojega je 
posjed nedaleko od Bordeauxa Mladi gospodar primi me u svojoj 
dvorani i odvede me u svoj vinograd, ležeći za gospoštijskim dvorcem. 
U vinogradu sproveli smo 4 sata, te sam pregledao raznovrstne loze. 
Odmah iza dvorca vide se do 8 metra visoko uzgojeni i u špalir 
izvedeni trgovi, puni najljepšega ploda i osobito bujni, premda je tlo 
puno puncato filoksere, koja se takodjer i na lišću opaža (Gallen- 
phylloxera, phylloxera gallicola). O toj uši na lišću tvrdi Laliman, 
da ništa ne škodi, te da je se jedne godine više druge godine manje 
pojavljuje, dapače, da je koje godine ništa ne ima. Ujedno tvrdi, da 
se te uši ili legu iz zimskih jaja ili da dolaze sa korena, kada se 
trsna uš ne može na korenu prehraniti, kao što to biva kod američkih 
vrsti loze n. pr. riparije i rupestris, te onda ide na lišće. Toga 
mnienja je i prof. Millardet. Najviše tih uši nalazi se na onih vrstih 
američke loze, na kojih korenu mogu se najslabije prehraniti. 

Oni veliki trsovi u Lalimanovom vinogradu jesu Jaques, vitis 
golonis, riparia i Izabela, te su to oni isti trsovi, što su prvi godine 
1865. doneseni iz Amerike. Donesao ih je sim gospodar Laliman, a 

S njimi i filokseru uvukao u Europu, kako mi je to rekao 
prof. Millardet i potvrdio sam mladi Laliman. 

Godine bo 1865. pojavila se je bolest ,Oidium tuckerri“, dii 
kojoj nisu onda još imali nikakvog lieka. U to vrieme putovao je 
Laliman u Ameriku, pa videći ondje vrlo bujnu lozu, donjeo.ju je 
sobom i posadio u svom vinogradu, misleći, da na te trsove ne će 
bolest oidium tuckerri. Već poslije 3 godine opazio je, da domaći 
trsovi u njegovom vinogradu i u susjednih vinogradih posve pro- 
padaju, a da doneseni amer. trsovi vrlo bujno rastu. Pošto onda još 
nitko nije znao, da na trsu ima filoksere, naručio je Laliman još 
više takovih trsova iz Amerike, te ih dalje razaslao, a time i filokseru 
razširio. Svi ti trsovi — Jaques, vitis solonis i riparia — doneseni 
1865. i 1868. u onaj vinograd, uspievaju vrlo dobro i bujno, premda 
ge ničim ne lieče. Samo Izabela nije mogla uspievati, pa su već 
prije više godina morali oko njezinog korena odkopati zemlju i staviti 
finog kremenikastog pieska, u kojem se filoksera ne može uzdržati, 
i tako su trs sačuvali od propasti. 

Na tom posjedu vrlo su zanimivi ciepljeni trsovi, stari 10 do 12 
godina. Ciepilo se je što pod zemljom što nad zemljom, kao kod 
. pupljanja ružica, nu ciepljenje nad zemljom slabo uspieva, pa zato 
se je to pokušalo samo na nekih trsovih. U tom vinogradu ima već 
15 godina starog ciepljenog ,taylora“ sa malvasijom, tako isto vitis 
golonis, York Madeire i Jaquesa, ciepljenih od god. 1872. (dakle 
već 17 godina) sa raznimi domaćimi vrstmi. Sve te vrsti vrlo 
dobro uspievaju, vrlo su dobre i ničim se ne lieče proti filokseri, koje 
ima dosta na korienu. Tlo vinograda dosta je duboko naplavljeno i 
pomiešano sa pieskom, a ponajviše je crnica pomiešana sa ilovačom. 

Kada smo sve te vinograde razgledali, pružila mi se je prilika, 
da kušam vino od čisto američkeloze,ito od vitis solo- 
nis, koje je vino vrlo crveno i dosta kiselo, te se upotrebljava za 
bojadisanje kojeg drugog vina; od York Madeire, koje je vino više 
mekano, tamno crveno i ponešto mirisavo kao izabela, te vino od 
Jaquesa, koje je dosta slično istarskom teranu. G. Laliman prodavao 
je lane tog vina 900 litara po 400 do 600 franaka. 


4. Posjed ,Dubosy-Leltre“, grad Blanzac u Yvracu. 


> Gospodarsko družtvo u Bordeauxu naputilo me je, da pogledam 

posjed gospoštije , Dubosy-Lettrć, frćres proprietaires Chateau Blanzac 

a Yvrac“ koji je 15 kilomet. od Bordeauxa. Posjed je 70 met. visoko 
sk 


.- 

na briegu, te ima do 45 hektara vinograda. Tlo na tom posjedu jest 
kremenikasta crljena ilovača, pomiešana gdje gdje debelim šljunkom, 
a u zdravici (doljne tlo) i vapnom. Na nekih mjestih ima i u mekoti 
(gornje tlo) dosta biele vapnene zemlje. 

Na tom posjedu opazila se je filoksera po vanjskih znakovih 
prije 7 godina, pa je gospodar, čim je to opazio, počeo ukužena 
mjesta krčiti i američkom lozom zasadjivati, tako da sada ima od 
45 hektara prije postojećeg vinograda već 30 hektara zasadjenih 
ciepljenom američkom lozom, a samo još 15 hektara je 
prvobitni vinograd, koji je ponekle okužen, te će se zasaditi ame- 
ričkom lozom. Najstariji ciepovi na američkoj lozi na tom posjedu 
stari su 6 godina, a ciepljeni su ponajviše na v. riparia i v. solonis 
domaće vrsti Marlot i Cabernet i to englezkim spajanjem. Ti ciepljeni 
trsovi tako su plodni, da mi je upravitelj, koji me je pratio, rekao, 
kako se boji, ne će li se trs izroditi, kada svake godine toliko rodi. 
U obće, veli upravitelj, da kod njih ciepljena domaća loza na ame- 
ričkoj lozi već treće godine više rodi, nego li neciepljena loza u 
petoj godini. Loza sadjena je na 1:75 Llmet. razdaleko, uzgojena je 
90 centm. visoko i rezana na dugačke lucnje sa 8 pupova. 

Premda taj vinograd na briegu leži, ipak je brieg tako povaljen, 
da se vinograd lako može i plugom obradjivati, kako to i biva. Onog . 
dana, kada sam ja ondje bio (21. kolovoza), baš su radnici na 
ciepljenih trsovih obrezivali koriene, što su potjerali iz evropejske loze. 
Taj posao obavlja se tako, da jedan radnik oko trsa odgrne zemlju 
sve do onoga mjesta, gdje je trs ciepljen — po prilici 3 do 4 entm. 
pod zemljom. Za taj posao ima posebna lopata visoka do 30 cntm., 
a široka samo 15 cntm., te posve malo poput žljebića uvinuta, kojom 
se može zemlja oko trsa liepo odgrnuti. Drugi težak ide od jednog 
do drugog odgrnutog trsa, te nožem kao što je onaj, kojim se kod 
nas trs obrezuje, odrezuje tik stabla onaj korien, što je potjerao iz 
europejske loze, a ujedno opet zagrće zemlju oko trsa. U dosta velikoj 
pepinieri* — a pepinieru ima dan danas ondje već svaki veći vinogradar 
— ciepljen je Cabernet na ripariji i herbemontu, Malbeg na vitis . 
solonis, na ripariji i Jaquesu. Ciepilo se je englezkim načinom, te 
je sve osobito liepo uspjelo. U hektaru vinograda urodi 50 do 60 
hektol. vina, a prodaje se 900 litara po 700 franaka (hektol. novoga 
vina do 40 for.) 

* Pepiniera nazivlje se uzgojilište ciepljene američke loze i uzgajanje 
korenjaka. 

Vozeći se iz ovog predjela u Bordeaux opažaju se po bregovih 
i po ravnicah novi nasadi ciepljene američke loze. Posvuda se opaža 
neko zadovoljstvo naroda, što vidi, da će mu biti spašeni njegovi 
vinogradi, bez kojih bi vrlo osiromašio, jer zemlja nije za nikakvu 
drugu kulturu tako sposobna kao za vinogradarstvo. I ja sam zado- 
voljan ostavio ovaj predjel, gdje sam se mogao osvjedočiti, kako 
francezki vinogradari uspješno nastoje, da uzdrže svoje vinograde. | 


oči II. Herault (Montpellier). | 


ožemo reći, da je taj departement u Francezkoj dosele naj- 
Ja više nastradao od filoksere, jer se je filoksera gotovo U isto 
vrieme počela u njemu širiti, kada i u Bordeauxu, ali se 

je širila mnogo brže, nego li u Bordeauxu, jer je u He- 

raultu toplina jača i dugotrajnija, nego li u Bordeauxu, pa se je 
radi toga mogla mnogo prije po vinogradih i razširiti. Najgore 
harala je filoxera u tom predjelu od godine 1870. do 1878. U to 
vrieme nije još nitko pravo vjerovao američkoj lozi, a sumpornim 
ugljikom nije se ništa moglo spasiti, pa tako je već oko god. 1880. 
preko 100.000 hektara (više, nego li ima čitava Hrvatska i Slavonija) 
filokserom uništeno. U narodu nastalo je veliko siromaštvo, jer su 
manji vinogradari gotovo posve propali, te su razprodali svoje sudje i 
druge pivničarske sprave. Zemljište izgubilo je vriednost, te se je 1 
hektar (1:1 rali) mogao kupiti za 500 franaka (2020 for.) Samo nekoji 
vinogradari i gospodarski zavod u Montpellieru, počeli su u malom 
saditi amer. lozu već god. 1875., te su ju pokušali i ciepiti. Kada 
su god. 1880., kao što sam već spomenuo, gotovo svi vinogradi 
propali, počeli su vinogradari, kada već nisu ništa imali da spase, 
cieniti američku lozu, osvjedočiv se onimi malogodišnjimi opažanji, 
da propale vinograde mogu američkom lozom opet nadomjestiti. 
Imućniji vinogradari počeli su sada u većem obsegu saditi američku 
lozu, pa ujedno odkupljivati zemljište od manjih vinogradara, te je 
već god. 1880. poskočila vriednost zemljišta toliko, da je 1 hektar 
puste zemlje stajao 1000 franaka. Čim više su se pako uvjeravali o 
tome, da u onom predjelu američka loza vrlo dobro uspieva, tim sve 
više i više uzeše zasadjivati propale vinograde, tako da su poslednjih 
10 godina 85000 hektara zasadili, dakle malo ne sve ono, što im 
je filoksera uništila. Riedko gdje još ima pustog zemljišta, na kom 

je prije bio vinograd, uništen filokserom, te tko danas želi takvo 
zemljište kupiti, ne dobiva ga više za 500 fran., kao prije 12 go- 
dina, nego mu treba platiti 3000 do 4000 franaka, a za vinograd 
nasadjen američkom lozom 8000 do 12.000 franaka po hektaru. Od 
130.000 hektara vinograda bilo je malo ne sve uništeno filokserom, 
osim kojih 15.000 hektara, što se nalaze na naplavljenom kremeni- 
kastom piesku na obalah sredozemnoga mora. 


Može se reći, da su svi na novo uzgojeni vinogradi zasadjeni 
ciepljenom američkom lozom, te su prošle godine, 
kako je to bilo vidjeti na statističkom zemljovidu u 
Parižkoj izložbi, dali 4,507.800 hektol. vina. Američka loza 
vrlo dobro uspieva u tom predjelu, osim ono nekoliko miesta, gdje 
se u tlu nalazi krede. Ponajviše se je ciepilo na ripariju, a na vitis 
solonis samo na onih mjestih, koja su blizu mora na pjeskovitom i 
vlažnom tlu. Dakako, da se je ciepilo i na York Madeiru, Jaques, 
Herbemont i t. d., ali se ne može reći, da su te vrsti američke loze 
posvuda razširene. Američka loza ne rabi se u tom predjelu za di- 
rektnu produkciju, jer se vino težko može prodati; dapače, ako se 
vino od ciepljene američke loze mieša sa vinom od čisto američke 
loze, ne može se tako lako prometnuti, jer se veli, da crno amer. 
vino već treće godine crljenu boju promjeni u hrdjavu, što dakako 
za trgovinu crnog vina nije dobro. 

> U tom predjelu gnoje se svake treće godine vinogradi, zasadjeni 
ciepljenom američkom lozom. Proti peronospori škropi se tri puta, i 
to prije cvjetanja, poslije cvjetanja i mjeseca kolovoza. Škrope se 
istom smjesom, kao i u Bordeauxu. Tlo je ponajviše šljunkasto, po- 
miešano sa crljenom ilovačom, rad šta je za američku lozu vrlo pri- 
kladno, osim nekih predjela, gdje se već 10 do 15 ctm. duboko u 
zemlji nalazi ilovača pomiešana sa kredastim vapnom, a od 20 do 30 
ctm. dubljine već je sama kreda, U predjelu Montpeliera rodi po 
hektaru vinograda 60 do 100 hktol. vina, koje se prodaje 900 lit. 
po 600 do 1000 franaka. 


1. Gospodarski zavod i okolica u Montpellieru. 


Kada sam došao u Montpellier prvo mi je bilo, da posjetim 
gospodarski zavod, gdje me je primio tajnik g. Claparede. Ponaj- 
prije upitam ga, kako u onom predjelu uspieva američka loza. On 
mi reče, da posvuda vrlo dobro uspieva, osim onog tla, u kom ima 

preko 60%, vapna, osobito pako kređe. Upitav ga, koliko je svih 
skupa vinograda i koliko je po prilici već zasadjeno američkom lozom, 
odgovori mi, da je već skoro sve posadjeno ciepljenom američkom 
lozom, t. j. do 100.000 hektara, osim nekojih pustih predjelah, koji 
se takodjer godimice zasadjuju. Nadalje mi reče, da je onim, ši 
sade američku lozu, nekoliko godina oprošten porez. 

Glede sumpornog ugljika reče mi, da su ga se u onom 
predjelu posve okanili, jer je previše skup i jer se nije povoljan us- 
pjeh polučio. Glede vrsti američke loze, koje se ciepljenjem opleme- 
njuju, reče mi, da se riparia posvuda uzima za podlogu, premda 
u onom predjelu, osim riparije, uspieva još Jaques, Tayldor, vitis 
solonis i York Madeira, dočim ne uspievaju Clinton i Elvira. O na- 
sadah američke loze za direktno produciranje vina kaza mi, da se u 
tu svrhu rabi Jaques i Herbemont za crno vino, a Noah za bielo 
vino, premda nikoja vrst toga vina ne valja, te se upotrebljuje samo 
za težake. Zato se u čitavom onom departementu sadi samo ciepljena 
američka loza, a neciepljene samo toliko, koliko je treba za daljni 
razplod. 

Proboraviv kratko vrieme u uredu tajnika gospodarskog zavoda, 
odputimo se u gospodarsko pokušalište, koje zaprema 6 hektara. To 
pokušalište rabi se najviše za pokuse američkom lozom. Tajnik mi 
je pokazao prvi pokus, što ga je zavod pokušao na Jaquesu, škropeć 
ga raznimi sredstvi proti peronospori. Jaques, kako je poznato, naj- 
više trpi od peronospore, pa zato su se na njemu i kušala razna 
sredstva. Jaques koji služi toj svrhi posadjen je prije 8 godina, i to u 
redove, te po 6 redova opredjeleno za svaki pokus. Kušalo se je tako, 
da su jedni trsovi škropljeni samo modrom galicom, drugi modrom 
galicom i vapnom, treći modrom galicom i amoniakom, drugi opet 
modrom galicom i sodom, te modrom galicom i sumporom, neki 
pako sumporom i vapnom bez modre galice a neki se nisu ničim 
škropili. Najbolji uspjeh pokazao se je na onih trgovih, koji su 
se škropili modrom galicom i vapnom, i to smjesom 2%, modre 
galice i 1:5%,vapna; dočim se nikakav uspjeh nije polučio ondje, gđje 
se je škropilo samo vapnom i sumpornim cvietom. Tako isto bili su 
pokusi amoniakom, sodom i modrom galicom znatno slabiji, nego 
li oni modrom galicom i vapnom. 

Drugi pokus na tom pokušalištu jest ciepljenje europejske Joze 
na američku. Ti ciepovi stari su ponajviše 8 godina, a ciepljene su 
razne domaće vrsti na vitis riparia, Taylor i vitis solonis, te se može 


DER.) Kare: 


reći, da su osobito liepo razvijeni i plodni, premda se i u onom tlu | 


nalazi filoksera. Desetgodišnji ciepovi su Aramona na Tayloru i 
Alicante-Bouchet takodjer na Tayloru; ciepljeni su. god. 1879. 

Treći pokus je umjetno gnojenje, kojim se u onom predjelu 
vinogradi ponajviše gnoje, jer stajskoga gnoja ne ima toliko, koliko 
treba, buduć da u cielom predjelu ne ima skoro nikakove druge 
kulture, osim vinogradarstva. 


Tlo na tom pokušalištu je ilovato-pjeskovito, djelomice ilovato- 
vapneno, djelomice pako sama tvrda ilovača, koju miešaju sa crnim 
šljunkom od spaljenog ugljena kod željeznica, da tlo postane rahlijim, 
kako bi trs bolje uspievao, pa su tim vrlo povoljan uspjeh polučili. 
Pregledav tako pokušalište, reče mi tajnik gospodarskoga zavoda — 
svi bo profesori zavoda bili su odsutni radi praznika — da posjetim 
g. Richtera u Montpellieru, jer da je danas on najveći pepinierista 
i sigurno jako izkusan glede američke loze, te će mi moći pokazati, 
kako u ovom predjelu američka loza uspieva. 


2. Pepiniera (loznjak) Richtera u Montpellieru. 


= Još istoga dana odem k Richteru u njegovu pepinieru, gdje 
me je ljubezno primio, pošto sam mu kazao da sam poslan od go- 
spodarskoga zavoda. Govoreći s njim njemački, počeo mi je po- 
kazivati nasade i ciepljenu američku lozu, koje ima u 6 pokušališta 
preko 2 milijona, osim toga ima raznih vrsti uzgojenih korenjaka do 
3,000.000, te svake godine razašalje do 2,000.000 ključica, tako da 
sam on godimice do 7,000.000 američke loze u sviet razturi. Ciep- 
ljenu američku lozu prodaje ponajviše po Francezkoj, korenjake pako 


i ključice prodaje u inozemstvo, kao n. pr. veliku množinu ugarskoj | 


vladi, koja, kao što mi je u svojih knjigah pokazao, kupuje od njega 
godimice za 60.000 i više franaka, cislajtanskoj vladi i cislajtanskom 
»družtvu za obranu proti filokseri“. Ciepljena američka loza vrlo 
različite je ciene, i to prema tomu, da li se ciepljenje na kojoj lozi 
teže ili laglje prima i da li se podloga lako ukorenjuje. Radi toga 
na Jaquesu ciepljene loze stoji 1000 kom. 225 franaka, na ripariji 
250 fran., na viali 265 fran., na vitis solonis 275 fran., a na vitis 


rupestris 400 fran., jer se vitis rupestris težko ukorenjuje, pa zato | 


se i ciepljenje težko prima. Richter ciepi samo ključice, i to 

englezkim načinom, jer se je izkustvom pokazalo, da američka 
loza najbolje uspieva, ako se presadi, kada je ciep jednugodinu 
star. Starija, osobito već trogodišnja ciepljena američka loza, ako se 
presadi iz škole u vinograd, slabo uspieva i rado zakržljavi. Kod 
Richtera ciepi se istom od 19. ožujka do konea svibnja, jer je u 
proljeće osobito mnogo posla kod odpremanja loze. Za ciepljenje naj- 
više upotrebljava žene i djevojke, koje su tom poslu već vješte, i to 
njih 130 do 150 svaki dan; plaća im je 2 do 3 franka na dan, 
mužkarcem pako 5 franaka; radi se samo 7 sati na dan, za koje 
vrieme svaki radnik uciepi 250 do 300 ciepova. Uciepljena loza za- 
sadjuje se u školi (loznjaku) tako, da ciepljeno mjesto dodje do 3 
cntm. duboko pod zemlju. To mjesto ostane zemljom pokriveno sve 
do mjeseca kolovoza, kada se odgrne, da se odrežu oni korieni, što 
su potjerali iz europejske mladice, uciepljene na američkoj lozi. Po- 
slije toga ne pokrije se opet loza zemljom, nego se ono mjesto, gdje 
je loza ciepljena, ostavi otvoreno do mjeseca studena. To se čini 
s razloga, da cambium (tvorivo stanica), koji američku lozu spaja 
sa europejskom, otvrdne i da što više odrveni, što je samo tako mo- 
guće, ako je mjesto, na kom je loza uciepljena, dovoljno na zraku 
i u svjetlu. Ostane li pako to mjesto uviek zemljom pokrito, ostati 
će mekano, kao n. pr šparga, dok je u zemlji i u tmici, a otvrdne, 
čim dodje na zrak i u svjetlo. To isto biva i kod ciepljene američke 
loze, t. j. ako je uviek pokrita zemljom, ostane mekana i sočna na 
mjestu, gdje je ciepljena, a otvrdne, ako se u jesen zemlja odgrne. 
Nije li pako ono mjesto, gdje je loza ciepljena, dovoljno otvrdnulo, 
može u zimi vrlo lako pozebsti, pa baš to bilo je glavnim uz- 
rokom, da je prije mnogo ciepljene američke loze u zimi pozeblo i po- 
čelo gnjiti, što biva još i dan danas ondje, gdje se na to ne pazi. Koncem 
studena mora se ono mjesto, gdje je američka loza uciepljena, opet 
zemljom zagrnuti. 

Pregledav tako njegov amerikanski ciepiljnak, u bije je tlo 
djelomice pjeskovito, a djelomice vapnena ilovača, pregledao sam ta- 
kodjer razne najnovije vrsti loze, i to osobito one, koje su za vap- 
neno tlo prikladne, kao n. pr. Berlandieri, Meksikana, Teksana i 
Cineria, koju je profesor Viala donjeo iz Sjev. Amerike. Ujedno sam 
kušao i groždje od nekih vrsti, koje bi se mogle upotriebiti 1 za 
direktnu produkciju vina, i to osobito Senasques, koji vrlo malo mi- 
riši i Duches, biela nova vrst, koja je posve slična europejskom 
groždju. Te vrsti još su nove, te se ne zna, kakvo će od njih vino 

biti. Osim toga kušao sam Herbemont, koji je dosta dobar i Sae- 
crelarij-muškat, crljenkasto groždje vrlo sladko, ali i vrlo mesnato. 

Poslije pregledavanja loznjaka kušao sam i vino od Herbe- 
monta, koje je bolje od svih amerikanskih vrsti, jer je dosta slastno 
i bez mirisa. Vino od Othella slabije je, nego' od Herbemonta, nu 
ipak je dosta puno i samo malo mirišavo, te je jako crljene boje. 
Od Jaquesa je tvrdje vino, vrlo crno i sgodno za bojadisanje 
Arugog vina. Tom prilikom spomenu Richter, da Jaques mnogo trpi 
od raznih bolesti, nu da mu se ključice lako ukorenjuju, dočim na Her- 
bemont ne dolazi gotovo nikakva bolest i groždje mu ne gnije, ali 
se zato težko ukorenjuje. 

Bilo je već mračno, kad sam otišao iz loznjaka. Na rastanku 
predloži mi Richter, da sutradan pregledamo vinograde Montpellierske 
okolice, koji su svi već zasadjeni američkom lozom. Drugi dan već 
u 6 sati u jutro odvezem se sa Richterom u okolicu Montpelliera, 
koja okolica izgleda kao ravnica, ali ipak se malo po malo uzdiže, 
te kada čovjek dodje 10 kilometara od Montpelliera opaža, da se 
nalazi na visini. U čitavom tom predjelu ne ima druge kulture osim 
vinogradarstva. Zato je do god. 1878 bio već posve filokserom uništen ; 
nu danas je opet sav zasadjen američkom lozom, te se vrlo riedko 
opazi koji komad puste zemlje, koji još ne bi bio lozom zasadjen, 
pa i ta pusta zemljišta priredjuju se za proljetni nasad. U tih vino- 
gradih zasadjena loza ciepljena je ponajviše na ripariji, ponekle na 
Herbemontu i Jaquesu, te se kod mladih nasada osobito to opaža, 
da ciepovi na ripariji, na Herbemontu i Jaquesu nose plod već druge 
godine, pošto su u vinograd presadjeni, dočim trs ciepljen na York 
Madeiri počima roditi tek u 4-toj godini, ali mu je od pete godine 
plodnost vrlo uztrajna. 

Vozeći se i hodajući po vinogradih pregledali smo napose vino- 
grad g. Gaston-Basilea, gdje ima zasadjane nove hybridacije 
trsa Saint-Savour, hybridacija Jaquesa sa nekom domaćom vrsti. Taj 
hybrid osobito se je preporučavao za direktnu produkciju vinu, te je 
stoga posjednik Gaston-Basil s početka vrlo skupo prodavao ključice 
od tog hybrida, najme komad po 1:5 fran. (75 novč ), a danas dobije 
ge. 1000 ključica te vrsti po 400 franaka, jer se čini, da ipak ne će 
za praktičnu porabu onoliko vrieđiti, kao što se je izprva razglasilo. 
Najstarije ciepljene trsove u toj okolici vidio sam na posjedu 
Marquisa de Saint Maurice, i to Herbemont 13 ,god. star, 
neciepljen, vrlo liep, te isto tako stare ciepove domaće 

vrsti loze na Herbemontu ciepljene. Osim toga ima tu 
9 godina starog Herbemonta, na kom je ciepljen Aramon, Buschet. 
Tlo u tih vinogradih jest crvena ilovača pomiešana sa kreme- 
nikastim šljunkom. | 

Vozeći se dalje po vinogradih, dodjosnio do posjeda grofa 
Despouse-a u Germainu. 


3. Posjed grofa Despousea u Germain-u. 


Taj posjed, o kojem mi je dao podatke upravitelj posjeda iz 
upraviteljske knjige, sastoji od 200 hektara, od kojih je 183 hektara 
vinograda. Tih 200 hekt. kupio je god. 1881. grof Despouse za 
350.000 fran. od 85 malih gospodara, kojim su vinogradi radi filoksere 
posve propali, nu da je isto to zemljište kupio 3 do 4 godine prije, 
dobio bi ga bio za polovicu jeftinije. Već g. 1882. počeo je zemljište 
zasadjivati ciepljenom američkom lozom, te je do danas već 183 
hektara zasadio, tako da mu za na godinu još 17 hektara ostaje. Za 
nasadjivanje vinograda, za gradnju prekrasne palače, za staje i za 
osobito liepe pivnice potrošio je grof Despouse 850.000 fran. 

Od te ciepljene američke loze, koja je god. 1882. zasadjena, 
dobio je g. 1884. 400 hektol., god. 1885. dobio je od starijih i od 
mladjih nasada 2.800 hktol, god. 1886. 4.200 hktol., god. 1887. 
7000 hktol. god. 1888. 10.0000 hktol., a ove godine (1889.) nadao 
se, da će dobiti 14.000 hektol., pa računa, da će za dvie tri godine, 
kada bude rodilo i onih 17 hektara, koje će na proljeće zasaditi, 
godimice popriečno dobivati 21.000 hktol. vina. 


Vino prodaje se u onom kraju 900 litara popriečno po 400 do 
600 franaka. Vinogradi gnoje se najviše stajskim gnojem, samo ako 
ga se može dobiti, te se plaća za met. cent 3 do 4 franka. Sva 
domaća loza ciepljena je najviše na ripariji i Jaquesu, samo u onom 
predjelu, koji leži prama moru, i gdje je tlo više vlažvo, ciepljena 
je na vitis solonis. | 

Vrlo zanimiva je pivnica grofa Despousea, u kojoj ima 36 
lagava, a svaki lagav po 400 hektol.. U Francezkoj najme u velikih 
pivnicah barataju (manipuliraju) sa vinom samo u velikih lagvih, jer 
je manipulacija laglja i jer veliki lagvi mnogo manje mjesta za- 
premaju, nego li množina manjih lagava. Nad lagri je u okolo hodnik 
i malena željeznica, kojom se odvaža i dovaža, a nad svakim lagvom 

u hodniku su malena vratašca, kroz koja se lagav puni. U svakom 
kutu pivnice nalazi se francezkim načinom načinjena preša, a u 
malenom prostoru pokraj pivnice nalazi se parni stroj, koji tjera 
sisaljku, kada se vino pretače. Najviše se producira crnoga vina, za 
koje se mošt pusti 8 dana da kipi na tropu, a onda se preša. Od 
tropa ili se pravi slabije vino ili se peče rakija. 

Američka loza ne rabi se kod grofa Despousea za direktnu pro- 
dukciju vina, nego je se uzgaja samo toliko, koliko je za ciepljenje 
treba. 

Idući dalje po vinogradih, koji su svi američkom ciepljenom 
lozom zasadjeni, dodjosmo na 


4. Posjed Des Hours Mezoul. 


Na tom posjedu ima 85 hektara vinograda, koji su svi na 
američkoj lozi ciepljeni. Ponajviše ciepljeno je na ripariji, te već 13 
godina staro. Ciepljene su ponajvećma europejske vrsti Aramon i 
Buschet, te osobito dobro uspievaju i izvanredno rode. Tlo je na tom 
posjedu crljeno ilovasto, pomiešano sa pieskom, djelomice i šljunkom, 
i to djelomice tako, kao da se je posipalo šljunkom. Odozgor se ne 
vidi skoro ništa zemlje, nu ima je istom u dubljini, jer ju je kiša 
sa površine izprala. U tom tlu izvrstno uspieva riparija, uciepljena 
domaćom lozom, i vitis solonis ondje, gdje je tlo nešto vlažnije. 


Idući dalje po tih šljunkastih vinogradih, dodjosmo na 


5. Posjed Jules Landhart-Pomier a Verrhaul. 


Taj posjed, na kom ima takodjer mnogo vinograda, zanimiv je 
radi toga, što je tlo vrlo različito, te ga ima na tom posjedu i tako 
 vapneno-kredastog, u kojem nikakva američka vrst 
loze pravo usvjela nije. Posjed je zanimiv takodjer i radi toga, 
ošto posjednik, jer je imućan čovjek, kuša na kredastom tlu razne 
pokušaje. 

Bilo je 24. kolovoza, kada sam bio na tom posjedu kod berbe 
crnog portugizca. Portugizac ciepljen je prije 4 godine na ripariji i 
Jaquesu.. Počeli su brati ga već 20. kolovoza i pošto su bila već 
2 hektara obrana, računali su, da je na jednom hektaru urodilo 60 
hktol. vina (t. j. po prilici 108 vedara po hektaru ili 63 vedra po 

jutru), kako već treću godinu rodi. Trsovi zasadjeni su 1:74L] met. 
razdaleko ; nešto pako sadjeno je 1:5 vimet. razdaleko, pa tu treba 
4000 komada za jedan hektar. | 

Tlo u tom vinogradu je crljena ilovača, pomiešana sa šljunkom, 
ali se svakih nekoliko koraka tako mienja, da se već na površini 
opaža, kako je crljena ilovača pomiešana sa kredom. Opaža se to i 
na trsu, jer u kredastom tlu gine i lišće mu žuti (chlorosa). Jedino 
Othello dosta dobro uspieva, što se vidi po njegovom lišću, koje je 
ostalo zeleno. Kada smo to tlo počeli prekapati, došli smo već iza 
10 ctm. dubljine do čiste krede, gdje je tlo sbijeno (kompaktno) kao 
užgano vapno, zaudara kao namočena kreda, a boje je svjetlo-žute. 
Takvog tla ima ondje skoro 3 hektara, te se je, kako reče Richter, 
već tisuće i tisuće franaka potrošilo za pokuse američkom lozom, 
pa se je timi pokusi, koji se već 10 godina neprestano kušaju, po- 
kazalo, da su sve vrsti što manje što više propale, jedini još Othello 
da se je 8 godina dosta dobro uzdržao. Zato su lane i preklane iz- 
kopali 1 metar duboke jame, u koje jame posadili su Othello, tako 
da je korien Othella došao upravo u vapneno-kredasti zemlju, pa je 
isti još i ove godine liepo zeleno izgledao. Sa novijimi vrsti za kre- 
dasto tlo, će se pokusi dalje raditi. 

Na tom posjedu nalazi se liepa sbirka ugarskih vrsti loze, cie- 
pljene na američkoj lozi. Tu sbirku dobio je vlastnik imanja iz 
Ugarske, pa će mnogo tih vrsti razširiti po Francezkoj, kao što se 
je već počeo širiti crni portugizac. 

Brzo mi je prolazilo vrieme idući po vinogradih u okolici 
Montpelliera. Prolazeć neprestano kroz vinograde vratismo se posve 
s drugog kraja u Montpellier. U čitavom tom predjelu uzgojen je 
trs posve nizko, te nije na žicu vezan, nego i loza i groždje na zemlji 
leži. Vinogradi su tako rodni, da se na mjestih opaža crno groždje 
kao nametano oko trsa; U tom predjelu može se trs pustiti, da na 
zemlji leži, jer je tlo, kako već spomenuh, šljunkasto i pomiešano 
sa crljenom ilovačom, dakle na površini posve suho, te groždje ne 
može gnjiti. Nu to je dobro i po sam trs, jer ne može vlaga tako 
lako izhlapiti iz tla, ako je tlo lišćem pokrito; američka pako loza 
najbolje uspieva u onom tlu, koje je malo vlažno. Osim toga tim 
načinom ne može tlo ni toplinu tako lako izgubiti, kao što bi to 
bilo, da je trs povezan. 

U čitavom tom predjelu, idući više od šest sati kroz same 
vinograde, sve je zasadjeno ciepljenom američkom lozom. Riedko 

u kojem vinogradu opazio sam pojedine trsove, kojim je lišće požu- 
tilo (chlorosa), osim u prije spomenutom pokusnom vinogradu na 
vapneno kredastom tlu, gdje se ta bolest u velike opaža. Zapitav 
Richtera o chlorogi, odgovori mi ovo: ,Ako trs odmah prvih dviju 
godina, kako je posadjen, požuti, onda je to zato, što je slabo ciep- 
ljen. Ako pako trs kašnje požuti, kada je već star, znak je, da na 
onom mjestu, gdje je posadjen, ne može uspievati, jer ili tlo nije 
za nj ili je korien došao do kakove zaprjeke, radi koje ne može se 
dalje širiti“. 

Kada smo se poslije podne vratili u grad, oprostim se sa Rich- 
terom, zahvaliv mu, što je bio toli uslužan, te me je pratio pri toli 
poučnom promatranju vinograda okolice Montpellierske. 


II. Lyonnais (Lyon). 


rema sjeveru od Montpelliera počimlju se dizati valoviti bre- 

VG žuljci, koji se prama iztoku i prama zapadu povečavaju kao 
o nizki bregovi, zasadjeni ovdje ondje vinovom lozom ili obrasli 
.šumicoim, djelomice pako vidi se i ostalog gospodarskog kul- 
turnog bilja. U tom departementu glavni je grad Lyon sa 350.000 
stanovnika, gdje se stiču rieke Rhona i Saona, tako da grad leži na 
poluotoku. Okolica grada ponajviše je brjegovita, prema zapadu bo 
i prema iztoku dižu se brjegovi kao zagrebačko Sljeme, a prema 
sjeveru i jugu talasaju se valoviti brežuljci. Po tih brjegovih raz- 
treseni su vinogradi, te nisu u tako neprekidnom savezu, kao u pri- 
jašnjem departementu Herault. Filoksera pojavila se je u tih vino- 
gradih prije kojih 15 godina, jer se je širila uviek od juga prema 
sjeveru. U nekojih vinogradih toga predjela počeli su odmah, čim se 
je filoksera pojavila, pokušavati američkom lozom, pa baš to je naj- 
više pomoglo, da se je osobito poslednjih 5 godina, kada su počeli 
vinogradi od filoksere silno propadati, ciepljena američka loza izvan- 
 redno brzo razširila. Danas vinogradari onoga predjela misle samo 
na američku lozu, kao što mi je to rekao praktični i stari vrtlar 
kod gospodarskog zavoda u Eully kod Lyona, koji se je praktičnimi 
pokusi i izkustvi u tom pitanju bavio, čim se je filoksera pojavila. 
Kada sam u Lyon došao, najavio sam se, pošto sam prije bio 
službeno prijavljen, kod vinogradarskog družtva, gdje me je primio 
blagajnik, gospodin velike starosti, koji mi nije mogao o ničem iz- 
viestiti i uputiti me, jer se tim pitanjem radi svoje starosti ne bavi ; 





83] = 


predsjednik pako bio je odsutan. Nu družtveni blagajnik naputio me 
je na profesora kemije na gospodarskom zavodu, g. Reolla, koji stanuje 
u Lyonu. Nu jer ni njega ne nadjoh kod kuće, uputim se poslije 
podne u redakciju gospodarskih i vinogradarskih novina, gdje me 
uputiše, da se obratim na ravnatelja gospodarskoga zavoda Eullya, 
prof. Pulljyat-a, koji da će me kao poznati učenjak uputiti glede 
svega, što želim saznati. Tako i učinih. Još mi je rečeno, da je 
prof. Pulljat prvi ampelograf u Francezkoj. Prije živio je na 
svom malenom posjedu i bavio se teoretički i praktički vinogradar- 
stvom, pa je samo preko zime dolazio u Pariz, gdje je kao sveuči- 
lištni profesor na sveučilištu predavao i za to vrieme za svaki sat 
predavanja dobivao 150 franaka. Oko tri sata poslije podne odvezem: 
ge k njemu u gospodarski zavod u Kully, koji pol sata od Lyona 
leži u kotlini medju brjegovi, djelomice obraslimi šumom, djelomice: 
zasadjenimi lozom. Čim dodjoh u zavod, primi me, te mi je na sve 
moje upite najvećom pripravnošću odgovarao. 

Ponajprije upitam ga, kakove su u tom predjelu polu- 
čili uspjehe sumpornim ugljikom? Prof. Pullyat odgo- 
vori mi: ,Gdje je zemlja dosta vlažna i rahla, te sumpor može do- 
voljno duboko u tlo prodrieti, da ne izhlapi, tu se mogu povoljni 
uspjesi polučiti, premda je sumporni ugljik prilično skup. Gdje je 
pako tlo više tvrdo, te sumporni ugljik ne može u nj dublje od 30 
ctm. i gdje brzo izhlapljuje, kao što obično na brjegovih, tu se sum- 
pornim ugljikom ništa polučiti ne može. Pokazati ću vam jedan vi- 
nograd na briegu, koji je 10 godina star i koga već 5 godina sum-: 
pornim ugljikom liečimo, nu svake godine mnogo više stoji, nego li 
prihoda nosi, pa ipak ga neću moći spasiti, jer trs sve više slabi, 
te ću ga morati izkrčiti i američkom lozom zasaditi“. | 

Na pitanje: Kakve uspjehe polučuje američkom 10- 
zom? odgovori mi prof. Pullyat: ,Kod nas američka loza vrlo 
dobro uspieva, mnogo rodi i posvuda se sadi. Nu ipak mislim, da 
će današnja američka loza, premda je dobra, morati uzmaći pred 
hybridacijami (križanje), kojimi smo već vrlo povoljne resultate po- 
lučili. Nadamo se, da će se s vremenom i takvi hybridi uzgojiti, 
kod kojih se ne će nikada moći trsna uš na korenu prehraniti, tako 
da bi se tim mogla i uništiti“. 

Zapitav ga, koja bi vrst američke loze bila dobra za 
direktnu produkciju, odgovori mi: ,Kod nas sadi se većinom 
ciepljena američka loza, jer vino od čisto američke loze nitko rado 

ne kupuje, te za direktnu produkciju sade ju samo oni, koji ne mare 
za kakvoću vina. Ima pepinierista (uzgojitelji američke loze za pro- 
daju) koji vrlo preporučuju razne vrsti američke loze za direktnu 
produkciju, a to samo radi toga, što od neciepljenog trsa u pro- 
daji imadu više koristi, nego od ciepljenog, kod kojeg imadu mnogo 
više troška“. 

Na pitanje: koje se vrsti najviše upotrebljuju za 
ciepljenje, odgovori mi ovo: ,Samo riparija, vitis solonis, York 
Madeira, Jaques i Viala, a za suho vapneno tlo vitis rupestris. Sve 
te vrsti kod nas uspievaju, pa se može obćenito reći, da američka 
loza uspieva svagdje, gdje ima u zemlji granita; nekoje pako vrsti 
mogu uspievati i u vapnenom tlu, kao v. rupestris, Cineria i Berlan- 
dieri, samo ako u tlu ne ima čiste krede. Ob uspjehu američke 
loze odlučuje zdravica, t. j. doljni dio tla, u kojem se korien širi“. 

Zapitav ga, mora li se i američka loza koji puta 
sumpornim ugljikom liečiti, odgovori mi: ,To se kod nas 
ne čini, a gdje bi se moralo, ondje se američka loza nebi ni sadila“. 

Pitajuć ga glede peronospere, te koja sredstva najviše se 
ondje rabe, reče mi, da je najbolje sredstvo modra galica i vapno, 
jer to se danas po čitavoj Francezkoj upotrebljuje, i to 2 klgr. 
modre galice i 1:5—2 klgr. vapna; škropi se pako tri puta. 
| Zapitav ga, da li će peronospera uviek na trsovedo- 
laziti, odgovori mi, da on misli, te bi mogla s vremenom i pre» 
stati, jer je te bolesti bilo i prijašnjih godina, pa je kasnije prestala. 
On reče, da je u analih crkve ,Majke božje“ u Fourieru (prekrasna 
crkva na briegu nad Lyonom, kamo je veliko hodočašće) našao, da 
su prije 200 godina sa svih strana dolazile onamo procesije, hođo- 
časteć radi spasa vinograda, jer je sa trsa opadalo lišće. Te bolesti, 
koja je morala biti posve identična sa peronosperom, kašnje je ne- 
stalo. Osim toga sjeća se on iz svojih mladih godina, da je i onda 
lišće sa trsa opadalo i da je po opisu ta bolest peronospera bila, 
ali da je kasnije takodjer prestala, pa zato misli, da će i sada tim 
lakše prestati, što imamo proti njoj sigurnih sredstava; nu svakako 
treba proti njoj. boriti se. 

Poslije toga razgovora odputismo se u vinograde, što su na 
briegu uz zavod, kamo me je pratio sam g. Pullyat, pokazujuć 
mi sve nasade i pokuse. Čitava 4 sata bili smo u tih vinogradih, 
dok se za malo nije počelo mračiti. Za sve to vrieme g. Pulljat 
velikom uljudnošću tumačio mi je sve, što se je dosele ondje učinilo. 


GE odi zas ni 

Ponajprije pregledali smo dvogodišnji nasad ciepljene američke loze, 
gdje su razne domaće vrsti ciepljene na ripariji i nešto malo na 
Viali. Tlo u tom vinogradu je laka ilovača pomiešana sa sitnim 
pieskom, te trs vanredno bujno raste; na nekojih pako, na ripariji 
. ciepljenih, bilo je već i mnogo ploda. Trsovi su sadjeni 1:5Cimet. 
razdaleko, uzgojeni su nizko (25 etm.) i rezani su na lucnje, i to 
tako, da se lucnji pružaju niz brieg Tu mi je prof Pullyat protu- 
mačio, kako treba postupati sa ciepljenom amer. lozom, najme, ono 
mjesto, gdje je amer. loza uciepljena, mora doći do 3ctm. pod 
zemlju i mora se u proljeće dobro zemljom pokriti, da 
se od sunca ne posuši, pa da usljed toga lišće na lozi ne po- 
žuti (chlorosa). U ljetu mjeseca kolovoza treba porezati 
žile, što su potjerale iz europejske loze, i u jesen od- 
grnuti zemlju oko onoga mjesta, na kojem je loza 
uciepljena, da otvrdne; prije zime pako mora se to 
mjesto zemljom opet pokriti, da ne pozebe. To je ono isto, 
što mi je kazao i Richter u Montpellieru. Vrtlar pokazao mi je en- 
glezki način ciepljenja, kako ga obavljaju u Francezkoj, i ciep- 
ljeni trs, koji se je vrlo liepo primio. Zarezi kod ciepljenja su puno 
kraći, nego se je to radilo kod nas, i zarast je vanredno liepa. 

Idući dalje od tog vinograda, dodjosmo do onog vinograda, 
koji je liečen sumpornim ugljikom. Tu se opaža, da trs, premda se 
redovito već 5 godina lieči sumpornim ugljikom, ipak nazaduje, te 
nije ni dosta rodan ni dosta bujan. Dalje dodjosmo do staje na brje- 
govitom plateau, oko koje je po zidu liepo izveden domaći trs, kog 
filoksera još nije uništila, jer je još posve normalno razvit i dosta 
rodan. Tu primieti prof. Pulljat: ,Premda je filoksera na čitavom 
tom zemljištu već punih 5 godina i premda nismo taj trs ničim, ni 
sumpornim ugljikom liečili, ipak još dobro uspieva, a to po- 
najviše zato, što trs iz staje po gnojnici dobiva do- 
voljno hrane, te semožeuviek dobrohranitiifilokseri 
odoljevati“. 

Vrlo zanimive su tu hybridacije, kojih ima 108 vrsti, najviše 
pako hybridacije Coudere a Aubenes(Ardeche). O hybridacijah 
Coudere izjavio se je Pullyat vrlo povoljno, te je rekao, da ih 
može čovjek žmireć saditi, pa će posve sigurne resultate polučiti. 

Coudera donjeo je iz Amerike sjemena samo od takovih vrsti 
loze, na kojih nije nijedne trsne uši našao, premda je loza bila u 
zaraženih predjelih. To sjeme posijao je kod kuće u dobro tlo, a uz 

to sjeme posadio je okuženu europejsku lozu. Kada je sjeme niklo i 
kada je trs već 2 godine star bio, zadržao je opet samo one vrsti, 
na kojih nije bilo filoksere, jer ih se nije mogla primiti, dočim je 
odstranio sve one trsove, na kojih je našao filoksere. Tako je Coudera 
dobio samo takve vrsti, na kojih filoksera ne može živiti, pa je te 
vrsti hybridirao s drugimi vrstmi, koje se mogu laglje ukorieniti 
nego li one vrsti, koje je Coudera iz sjemenja uzgojio, a koje su 
proti filokseri posve resistentne. Coudera hybridirao je razne vrsti i 
za to, da bi mogao uzgojiti dobre vrsti loze, koja može i u vap- 
nenom tlu uspievati, tako n. pr. hybridacije Cordifolije, od koje se 
ključice vrlo težko ukorenjuju, dočim se hybridacija Cordifolije sa 
riparijom vrlo lako ukorenjuje (Cordifolia X Riparia de Jaeger). 


Hybridira se ovdje vrlo mnogo, kao što sam to već spomenuo 
kod prof. Millardeta, samo veli prof. Pullyat, da je mnogo bolje 
hybridirati mjeseca srpnja, kada trs po drugi puta cvate, jer 
je više topline, pa hybridacije mogu povoljnije uspjeti. Tu sam imao 
priliku potanje upoznati cineriu, rupestris Martin, što ju je iz Ame- 
rike donjeo slikar Martin iz Montpelliera, zatim hybrid Columbian 
X York Madeirom i hybrid Gamai x vitis rupestris, koje su hy- 
bridacije osobito za vapneno tlo prikladne; osim toga ima i mnogo 
drugih za studiju vrlo zanimivih hybridacija. 


Prije nego li smo odatle otišli, pregledasmo još jedan vinograd, 
kojega je tlo fini pjeskoviti lapor, u kojem na vitis solonis ciepljena 
loza već 4 godine vrlo dobro uspieva. To bijaše jedino laporasto 
pjeskovito tlo, na koje sam putujući naišao. 


Vinogradi toga predjela uzgojeni su na stablo u visini '/a metra, 
trsovi pako privezani su uz kolac ili uz žicu. Rezani su ponajviše 
na lucenj. Ciepljeni američki trsovi sadjeni su 1:5 [ Jmetara raz- 
daleko. | 

Tako sam na jednom mjestu našao najviše pokusa i pregledao 
najvažniji predjel one okolice. Zahvaliv se ravnatelju Pullyatu za 
osobitu njegovu uljudnost i uslužnost, kao i za njegovo ljubezno obe- 
čanje, da će nas uviek vrlo rado obaviešćivati o svemu, što bi ga 
možda pitali, ostavim zavod već u večer. Pošto ne bi u drugih vino- 
gradih, što se tiče tla i uzgoja američke loze, ništa više mogao vi- 
diti, nego li sam vidio u vinogradu onoga zavoda, odlučio sam 
drugi dan odputovati u departement Cote-d' Or (Burgund), gdje se 
je takodjer prije 11 godina filoksera pojavila. 


2.85 
IV. Cote d'Or (Burgund). 


aj predjel, kojega je glavni grad Dijon, leži sjeverno od 
Lyona. Možemo reći, da je vinogradarstvo u tom predjelu 
vrlo slično hrvatskom vinogradarstvu, jer se vinogradi 
nalaze ne samo u ravnici, nego i na brjegovih, jer se trsovi 
uzgajaju stablovito, dosta visoko te uz kolceve, kao i kod nas u 
Hrvatskoj. Ti vinogradi leže 360 do 460 metara nad morem. Tu sam 
pomislio, nebi li se i kod nas mogli vinogradi u ravnici gojiti, tim 
više, što hrvatske ravnice leže mnogo niže nad morem (kod Zagreba 
120 metara) i što je Hrvatska mnogo južnije, nego li Burgund. 
Premda je vinogradarstvo na brjegovih u onom predjelu već do 500 
god. staro, ipak do prije 50 god. nije bilo ni jednog vino- 
grada u ravnici, osim onih trsova, što su bili po vrtovih uzgojeni, 
nego su vinogradi samo na brjegovih bili, kao što je to još i dan 
danas u Hrvatskoj. Prije 50 god. pako uzeše neki u Burgundu sa- 
diti vinograde i u ravnici, pa jer su dobro uspjeli počelo se je vi- 
nogradarstvo u ravnici vrlo brzo širiti, tako da sada u onom predjelu 
ne ima skoro druge kulture u ravnici, osim vinogradarstva, te je po 
najnovijih statističkih podatcih 303.000 hektara vinograda u onom 
departementu zasadjeno (4 puta više, nego li Hrvatska i Slavonija),* 
te se je još do prije 5 godina svake godine za 50,000.000 franaka 
vina izvozilo. Ciena je običnom vinu u tom predjelu 30 do 40 fra- 
naka po hektol. (15 do 20 forinti); dobrom vinu 100 fran. (50 for.), 
a vrlo dobrom 250 fran. (125 for.) Slabo vino (hektol. po 30 do 
40 fran.) dobiva se ponajviše od groždja ,Gamay“, koje se najvećma 
po ravnici sadi; bolje pako vrsti vina (hektol. po 100 do 200 fran.) 
dobiva se od groždja ,Pinot“ (kod nas poznato po imenu crni burgundac), 
koje se ponajviše na brjegovih uzgaja. Na brjegovih daje 





* U predzadnjoj sjednici upravljajućega odbora hrv. slav. gospodarskog 
družtva, kada se o tom zametnuo govor izjavio je velem. gosp. dr. Aleksander 
Bresztyenszky, da ima posjednik g. Dragutin Gjurković u Veleševcu (Novigrad) 
vinograd u ravnici, koji vrlo liepo uspieva. G. August Ohlmiller, veleposjednik 
.u Kostnici, kušao je vino iz tog vinograda, te veli, da je dobro i jako. Ako bi 
se i kod nas počeli vinogradi u ravnici saditi, trebalo bi, da se odmah ciepljena 
amer. loza sadi, jer rojevi trsne uši lete i preko ravnice, te mogu okužiti vino- 
grade tako isto u ravnici, kao i na briegu. Američka loza mogla bi u ravnicah 
gdje je tlo bolje rahlo i duboko, mnogo bolje uspjeti nego li na brjegovih, i 
obradjivanje bilo bi puno laglije i jeftinije, buduć bi se vinogradi mogli obra- 
djivati plugom, kao što to biva u Francezkoj. | 

* 

trs 40 hektol. po hektaru, a u ravnici još jedan puta toliko, dakle 
do 80 hektol. U ravnici u zimi obično lozu povezuju skupa i uma- 
taju ju slamom, da im ne pozebe; taj pako posao vrlo je lahak i 
bez velikih troškova. 

Trsovi sadjeni su 1*5 LImet. razdaleko, jer se u tom predjelu, 
kao i u svih predjelih Francezke, gdje je vinogradarstvo u ravnici, 
vinogradi plugom obradjuju. Medju redovi preorava se tri puta, i to 
prvi puta nešto dublje, a drugi i treći puta nešto pliče, dočim se 
medju trsovi okapa. Gnoji se svake treće godine. Na briegovih uz- 
gaja se vinograd neprekidno 50 i do 100 godina, dočim se u ravnici 
svakih 25 godina obnavlja, i to prvih 12 godina ostavlja se trs da 
raste, kako je bio posadjen i uzgojen, a poslije 14 godina počimlje : 
se grebenicami (povalami) pomladjivati, koje opet 12 godina rode, 
t. j. do 25. godine. Poslije toga vremena izkopaju se trsovi, kojim 
je plodovitost medjutim već smalaksala, te se prve godine posije na 
onom tlu zob pomiešana sa djetelinom, ponajviše sa esparzetom, a 
zatim se tlo upotrebljava za koju drugu kulturu; poslije 6 godina 
opet se tlo vrlo duboko preore, izravna i vinovom lozom zasadi. Hektar 
puste zemlje u ravnici za vinograd stoji 2500 do 3000 franaka; a 
hektar zemlje zasadjene trsom, koji već rodi, stoji 5000 do 12.000 
franaka, najme prema vriednosti položaja i nasada. 

U ravnicah toga predjela tlo je laka ilovača pomiešana sa pieskom 
kremenom, te je na nekih mjestih dublje, na nekih opet mjestih 
pliče. Na briegovih pako, gdje rode najbolja vina, ima osim crljen- 
kaste ilovače i vapnenoga tla, koje se češće i u ravnici nalazi te je 
kadšto pliče, kadšto dublje. 

U tom departementu pojavila se je filoksera prije 11 godina, 
te se je s početka vrlo polako širila; poslednjih pako 5 godina širila 
se je tolikom brzinom, da po najnovijih statističkih podatcih ima 
do sada 5000 hektara uništenih vinograda. Premda je ministarstvo 
tek prije 2 godine dozvolilo slobodan uvoz američke loze u taj predjel,“ 
ipak je do proljeća ove godine 2000 hektara ciepljenom 
američkom lozom zasadjeno, pa se i nadalje na sve strane pri- 
redjuje tlo za nove nasade. 

Kada sam u Dijon došao, prijavio sam se, kako sam već u 
uvodu spomenuo, chefu botaničkoga vrta, g. Weberu, koji me je 
vrlo uljudno primio, razgovarajuć se u njemačkom jeziku, i odmah 


* U Francezkoj dozvoljava se obćeniti uvoz američke loze u koji predjel 
onda, kad je onaj predjel na više mjestah već zaražen. 

mi kazao, da već ima gotovu osnovu, kuda će me voditi i što će 
mi pokazivati. G. Weber podvorio me je pićem zvanim ,casis“, što 
no je neka vrst dijonskoga specialiteta, slično liqueru. To piće pravi 
se od crnog ribisa, te, kako mi g. Weber reče, nosi u okolici Dijona 
gotovo toliko, koliko i vino, najme do 3,000.000 franaka i daje po 
hektaru 1200 do 1500 franaka prihoda. | 

Glede filoksere izpitivao sam gosp. Webera kao i druge stru- 
kovnjake, s kojimi sam se prije sastao. Na pitanje: koja sredstva 
rabe oni proti filokseri? odgovori mi ovo: ,Nekoji bogati 
vinogradari, koji produciraju izvrstna vina, spasavaju svoje vinograde, 
i to ponajviše u ravnici, sumpornim ugljikom; nu manji vinogradari, 
koji produciraju srednju vina, zasadjuju okužene i propale vinograde 
ciepljenom američkom lozom. Ministarstvo je tek prije 2 god. do- 
zvolilo, da se američka loza smije u ovaj predjel uvažati, pa ipak 
jeu to kratko vrieme već do 2000 hektara vinograda tom 
lozom zasadjeno. Doduše nešto američke loze bilo je već prije po- 
sadjeno, jer je bilo vinogradara, koji su ju počeli saditi, ne čekajuć 
dozvole ministarstva.“ | 

Na pitanje: da li dobivaju kakvu podporu oni, koji 
sade američku lozu? odgovori mi g. Weber: ,Za amer. lozu 
nije dosele nitko nikakve podpore dobio ; nu odsele će ju ministarstvo 
davati. Samo oni vinogradari dobivali su podporu od vlade, koji su 
svoje vinograde sumpornim ugljikom liečili, i to po hektaru 40 
fran. od ministarstva, a 20 fran. od departementa, dakle. ukupno 60 
fran po hektaru“. | | 

Zapitav ga, zašto svi vinogradarinespasavajusvoje 
vinograde sumpornim ugljikom, odgovori mi ovo: ,Raz+ 
mjerno ih je vrlo malo, koji rabe sumporni ugljik, buduć je, premda 
dobivaju i podporu, još uviek dosta skup, i to zato, što se kod upo- 
rabe sumpornog ugljika mora vinograd svake godine još i dobro 
gnojiti, jer, premda sumporni ugljik uništi neki dio trsne uši, ipak 
i dio korjena oslabi, pa zato se upravo gnojenjem mora pomoći, da 
čim više novoga korjena opet potjera, kako bi trs mogao uspievati. 
Radi toga stoji to liečenje 300 do 400 franaka po hektaru, pa još. 
osim toga nije ni uspjeh posvuda jednak. U ravnicah, gdje je tlo 
dublje, da sumporni ugljik može dosta duboko u nj prodirati, mogu 
se dosta povoljni uspjesi polučiti; nu na brjegovih, gdje je tlo više 
vapneno i plitko, te sumporni ugljik dosta brzo izhlapljuje, nisu se 
nikakvi uspjesi polučili. Pa upravo zato bila je jučer (29. kolovoza) 

u Dijonu skupština svih većih vinogradara, koji zaključiše, da sum- 
porni ugljik rabe samo u ravnicah, ana brjegovihdaganerabe“. 

Na pitanje: odkuda dobiva američku lozu? odgovori 
mi g. Weber: , Mi imademo u Dijonu 6 pepinierista, koji se bave 
uzgajanjem američke 1oze, te svi skupa imađu preko 3,000.000 kom. 
ciepljene američke loze. Ti pepinieriste počeli su američku lozu sa- 
diti tek prije 2 godine, kada im je to ministarstvo dozvolilo. Osim 
tih pepinierista svaki veći vinogradar uzgaja ame- 
ričku lozu, te ju po svojih ljudih daje ciepiti“. 

Zapitav ga, koliko setim ljudem plaća za ciepljenje, 
odgovori mi g. Weber: ,Nekoji veći vinogradari daju na polovinu 
ciepiti, t j. da onomu, koji ciepi, dadu komad zemlje, američku lozu, 
europejske ključice i sve za ciepljenje potrebno, pa druge godine, 
kada ciepove izkapaju, razdiele se tako, da polovicu ciepova dobivaju 
vinogradari, a drugu polovicu oni, koji su ciepili. Ti potonji mogu 
svoj dio i prodati, te se 1000 komada plaća po 250 do 300 fran. 
Taj način je radi toga vrlo dobar, što dotični cjepitelji rade savjestno, 
kako bi se što više ciepova primilo. Drugi pako vinogradari daju 
ciepiti po radnicih, kojim za 1000 ciepova plaćaju 8 do 10 franaka. 
Obično se do 70%, ciepova primi“. 

Na pitanje: odkle im takvi ljudi,kojiznaduciepiti? 
odgovori mi: ,Kod nas seljaci u zimi i proljeće svake nedjelje uče 
ciepljenje, pa oni, koji dolaze iz daleka i koji su siromašni, dobivaju 
putni trošak i svaki dan 5 franaka podpore. Kada su se ti izvježbali, 
obilaze okolo, te ciepe pojedinim gospodarom ; ili se vrate u svoje 
obćine, nastavljaju taj posao i ujedno daju priliku drugim, da se od 
njih uče, pa zato, osim plaće od pojedinih vinogradara, dobivaju i 
malenu nagradu od obćine“. 

U takvom razgovoru podjosmo najprije u botanički vrt, u kojem 
i g. Weber stanuje. Taj vrt ne ima više po vinogradarstvo one 
vriedndsti, što ju je imao prije deset godina, kada je u njemu bilo 
5200 vrsti europejske loze, koju je skupinu filoksera uništila. Tlo 
toga vrta ponajviše je vapneno, ponešto pomiešano sa naplavljenom 
zemljom pa zato u njemu prije 6 godina zasadjena riparija, rupestris 
i cineria vrlo liepo uspieva. Ima tu i mladjih nasada spomenutih 
vrsti, koje sve dobro uspievaju. Većih pokusa američkom lozom u 
tom vrtu ne ima, jer su za to na drugih mjestih ustrojena pokuša- 
lišta. Kao osobitost u tome vrtu spomenuti mi je topolu (populus 
nigerj 500 godina staru, 40 met. visoku i 12 met. široku U sredini 

je posve šuplja, te je prije 20 godina neki siromašni postolar u njoj 
stanovao; kašnje su šupljinu izčistili, iznutra omazali, a izvana že- 
ljezom povezali, te drvo na sve strane pričvrstili, da ga vjetar ne 
obori. U tom vrtu ima i kesten, koji je g. 1635. na hrastu uciepljen, 
pa se ciepljeno mjesto vrlo dobro pozna, jer je kesten deblji od hrasta. 
| Otisav iz botaničkoga vrta, posjetismo izvan Dijona bogatog 
vinogradara g. Rabittota, koji jei tajnik vinogradskog družtva za 
onaj departement, te osobito gorljiv zagovaratelj sumpornoga ugljika. 
I taj nas je vrlo liepo primio, te nam počeo razkazivati svoje vino- 
grade. Njegovi vinogradi leže djelomice izvan bašće, nu svi u rav- 
nici. U tih vinogradih pojavila se je filoksera prije 4 godine, te ih 
je g. Rabittot počeo liečiti sumpornim ugljikom, pa mogu reći, da 
je vrlo dobro uspjeo. Tlo njegovih vinograda je crnica pomiešana sa 
vapnencem, vrlo je duboko, a u zdravici ponešto vlažno, pa zato je 
sumpornim ugljikom i polučen povoljan uspjeh G. Rabittot rabi 
sumporni ugljik 2 puta u godini, i to prvi puta u proljeće, a drugi 
puta u ljetu, načiniv na svakom LImetru 4 luknje i uštrcav u svaku 
luknju 4 grama sumpornoga ugljika. On mieša sumporni ugljik sa 
petrolejem (na 2 litre sump. ugljika '/a litre petroleja), da tako brzo 
ne izhlapi, i da se što više u tlu razširi. Osim toga gnoje se njegovi 
vinogradi svake godine, pa mi reče, da se prve godine uspjeh ne 
pozna toliko, koliko druge i treće godine, pošto se je filoksera uma- 
njila, a korien umnožao. Uporaba sumpornog ugljika sa gno- 
enjem stoji ga godimice 400 franaka po hektaru. 

Na pitanje, kako da se ipak sumporni ugljik obćenito ne rabi, 
premda su uspjesi tako povoljni? odgovori mi g. Rabittot: ,Čudno- 
vato je, da je kod nas toli malo vinogradara, koji bi svoje vinograde 
htjeli spasavati sumpornim ugljikom, premda je vrlo uspješan; svim 
se čini preskup, pa radje zasadjuju američku lozu, nego li da prvotne 
svoje vinograde kao i ja spasavaju, — zato su i svi novi vinogradi 
zasadjeni američkom lozom“. 

Zapitav ga, koje vrsti američke loze rabe se u onom kraju za 
ciepljenje, reče mi, da se najviše Othello upolrebljava, o čemu sam 
se kasnije i sam osvjedočio, te sam vidio, da naše (europejske) vrsti, 
ciepljene na Othellu, osobito liepo i bujno uspievaju. 

= Idući po vinogradih imao sam priliku vidjeti mlade ponajviše 
dvogodišnje nasade, koje su sve vrlo dobro uspjele. Samo na jednom 
mjestu opazio sam nekoliko irsova, kojim je lišće ponešto požutilo 
(chlorosa), pa na moju primjetbu rekoše mi, da je tomu najviše 


40. 


krivo mršavo tlo. Povodom toga primieti g. Weber, da se proti bo- 
lesti žućenju lišća (chlorosa) kao osobito dobro sredstvo može rabiti 
zelena galica (FEisen-Vitriol*). Rabi se kao gnojivo, da se za 
hektar uzme 200 do 400 klgr. i smrvi u prašinu, pa se onda rano 
s proljeća prije prvoga preoravanja (okapanja) posiplje po trsu, kao 
što se u proljeće n. pr. djetelišće gipsom posiplje. Proljetna kiša utjera 
zelenu galicu u tlo, da dodje do trsovog korena, te se trs vrlo brzo opo- 
ravi_ Ako li je lišće već vrlo požutilo, onda treba 5 klgr zelene ga- 
lice raztopiti u 100 lit. vode, pa svaki trs obliti sa 5 litara te raz- 
topine. Tim može se trs, ako je nuždno, zalievati od proljeća, pa 
do mjeseca kolovoza, što je vrlo uspješno. | 

Tom prilikom zavedem s g. Weberom razgovor o sumpornom 
ugljiku, te ga upitam, da li bi se sumporni ugljik izplaćivao kod 
nas, gdje možemo po hektaru računati 30 hektol. vina (1 ral 35 
vedara) i gdje se hektolitar vina prodaje po 30 fran. (1 vedro 8 for.). 
Na to mi g. Weber odgovori: ,To se ne bi izplaćivalo, jer sum- 
porni ugljik bez gnojenja ne bi mnogo koristio; sa gnojenjem pako 
stajalo bi to liečenje 400 fran. (200 for.) po hektaru, a ako imate 
vinograde na brjegovih, onda sumporni ugljik ne će koristiti“. 

Već kasno poslije podne odputismo se iz vinograda u poku- 
šalište, o kojem mogu reći, da je tako liepo, te ljepšega skoro da 
ni vidio nisam; u njemu se opaža, da je g. Weber osobito glede 
uzgoja voćaka zaista pravi kapacitet. Oblici raznih vrsti voćaka iz- 
vedeni su tako točno i precizno, da se točniji ne mogu ni pomisliti. 
Istina, da to pokušalište vrlo mnogo stoji, premda je dosta maleno 
(jedva jedan hektar), ali je u njemu dosta zanimivih pokusa. Osim 
formiranja voćaka, ima u tom pokušalištu vrlo liepa sbirka Couderovih 
i Millardetovih hybridacija, osobito onih, koje su prikladne za vapneno 
tlo, a to su rupestris x riparia, rupestris x berlandieri, rupestris x 
cordifolia, Othello x rupestris itd. Za vapneno tlo uzgajaju se tu 
osobito cordifolia, cineria i berlandieri, pa, jer je tlo u tom pokuša- 
lištu dosta vapneno, može se reći, da te vrsti i hybridacije tih vrsti 
u vapnu vrlo dobro uspievaju. 

Osim tih pokusa, ima u pokušalištu skupina svih, finijih i pro- 
stijih X vrsti loze onoga predjela, ciepljenih posebice na američkoj lozi. 

Jer je bilo već kasno pod večer, pregledasmo još pepinieru 
Loisiera, u kojoj je više od 500.000 ciepljene amer. loze; ciepljeno 


* Zelene galice stoji 1 kila 10 novčića u ljekarni g Tomaja u Zagrebu. 

je ponajviše na ripariji, na rupestris, vitis solonis, York Madeiri i 
Othellu. Svi ciepovi bili su vrlo liepi; prodaju se 1000 po 290 do 
300 fran. Osim te pepiniere ima još 5 tako velikih pepiniera u Di- 
jonu, pa i svaki bolji vinogradar ima svoju pepinieru. | 

Poslije excursije po vinogradih, gdje je bilo osim g. Webera 
još i drugih njekoliko vinogradara, bili smo pozvani k dineru u 7 sati na 
večer _k vinskom veletržcu i vinogradaru g. Viktoru Clariu Fiels, 
koji vino odpravlja brazilijanskom caru i koji nas je čitavo ono 
vrieme i po vinogradih pratio. Kod njega sam kušao burgundskog 
vina, koje toli daleko po svietu slovi. Ciena vinu u njegovoj pivnici 
je po cieniku n. pr. ova: lagvić (225 lit.) vina od god. 1885. stoji 
265 do 1450 fran., a od god. 1886. 285 do 1850 franaka. Bur- | 
gundsko vino odlikuje se osobito svojim vrlo ugodnim mirisom, pre- 
krasnom crljenom bojom i bistrinom, te osobitom milinom i mekoćom, 

Poslje 9 sati u večer oprostih se od čestite obitelji g. Viktora 
Clariua, te se razstadoh i sa g. Weberom, koji se je izrazio, da će 
me najvećom pripravnosti obavješćivati o svemu, što god bi željeo 
znati o radu i uspjehu proti filokseri u njihovom predjelu. 

Tako dovrših svoje poučno putovanje po Francezkoj, i to tvrdim 
uvjerenjem, da će se i naše vinogradarstvo moći spasiti, ako budemo 
onako radili, kako su radili i rade Francezi, koji nisu gubili ni 
vremena, nisu štedili ni novca za razne pokuse, a niti su smalaksali, 
nego svimi silami nastojali o tome, kako bi vinogradarstvo obnovili 
Zato bi bilo i kod nas nuždno, da sjedinjenimi silami prihvatimo se 
rada, kojim bi naše vinogradarstvo spasili od propasti, a naš narod 
od velikoga siromaštva. 


V. Dodatak. 


ovrativ se iz Francezke, naumih, da u najbližoj blizini naše zemlje, 
u susjednoj Štajerskoj, pregledam nasade i pokuse američkom 
S lozom, te da vidim, koliko su ti uspjesi slični onim u Francezkoj. 
Zato se 18. rujna o g. odputim sa nekoliko vinogradara u Brežce, 
a odavde u Bizelj u dolini Sutle. U tom predjelu konstatirana je 
filoksera iste godine (1880.), koje i u Hrvatskoj, u vinogradih Marije 
Gorice. S početka su u tom predjelu spasavali vinograde sum por- 
nim ugljikom; nu premda je zemlja i država potrošila 
u tu svrhu skoro 20.000 for., ipak se nije ništa, ma baš 
ni jedan vinograd spasio, tako da je vinogradarstvo u onom 

predjelu posve propalo, kao i na našoj strani u dolini Sutle. Nu osim 
liečenja sumpornim ugljikom, dalo je e. kr. ministarstvo već g. 1881. 
zasaditi 5 vinograda amer. lozom, da se itim načinom nešto pokuša ; 
pa to su najstariji pokusi američkom lozom u našoj blizini u za- 
raženih predjelih. Ti pokusi tim zanimiviji su, što je ondje ponajviše 
vapneno tlo, u kom ima finoga pieska, te je posvo slično onom tlu, 
što no je na ovoj strani Sutle. 

Kod pregledavanja tih vinograda pratio nas je g. Reichel, 
filokserni povjerenik za Kranjsku i Štajersku, te g. Malus, praktični 
upravitelj svih onih pokusa. Najzanimiviji su ondje 6 godišnji trsovi, 
ciepljeni na ripariji i York Madeiri. Ti trsovi odlikuju se osobitom 
plodnošću, te se na njih opaža ono isto, što i u Francezkoj, najme, 
da na njih više rodi, nego li na neciepljenih trsovih iste vrsti. Nadalje 
je zanimivo i to, da ciepljeni trs i u onom predjelu, kao što i u 
Francezkoj, vrlo rano t. j. već u drugoj godini rodi. Riparija ondje 
vrlo dobro uspieva i u loznjaku i u vinogradih, gdje je uciepljena; nu 
York Madeira u istom tlu i na istom komadu zemlje, na kojem je i 
riparija, nazaduje i u razvitku malakše. Tomu .bi moglo biti krivo ponaj- 
više to, što je York Madeira, po izjavi g. Malusa, koji je to ovo- 
godišnjim iztraživanjem opazio, puna trsne uši, dočim na ripariji trsne 
uši skoro ništa ne ima. Ujedno je time dokazano, da York Madeira 
u onom tlu neuspieva. 

Vidio sam u loznjaku, kojeg je tlo odozgor više crnkasto, a 
odozdol vapneno, da od svih vrsti loze najbolje se razvija riparija i 
vitis rupestris. Taj povoljni uspjeh razvitka riparije u onom vapnenom 
tlu ponukao je već do 100 vinogradara, da su počeli riparijom za- 
sadjivati svoje vinograde, pa će ju onda pomoću zelenog ciepljenja 
povaljivati (pogrebsti);* dapače neki seljak ubrao je ove godine prvih 
5 vedara u svom malenom vinogradu. Osim tih 100 vinogradara ima 
još preko 400 seljaka, koji su si pripravili malene loznjake riparije, 
koju će onda zasadjivati u svojih vinogradih. Do onda prijavilo ih se 
je već 15, koji će u proljeće saditi vinograde. U tom predjelu mora 
se svaki vinogradar, koji želi saditi američki trs, prijaviti, da dobije 
oprost od poreza kroz 8 godina, i američku lozu uz obaljenu cjenu 
iz zemaljskog loznjaka. Nasuprot pako mora onda on saditi samo 
onu vrst amer. loze, koja je za onaj predjel opredjelena 
a to je za sada samo riparia. Tko sadi vinograd bez prijave, 
gubi one polakšice. 


* Zeleno cjepljenje je tamo tako uspješno, da se prima do 90%. 
To cjepljenje u Francezkoj nije poznato. 

Pošto su se oni seljaci posve uvjerili, da na ripariji ciepljena 
loza posve dobro u onom predjelu uspieva, te da mnogo rodi i ništa 
se ne mienja, to je opravdana i sigurna nada, da će za koju godinu 
vinogradarstvo u onom predjelu biti obnovljeno, te narod spašen od 
velikog siromaštva, u kojem je danas, a u koje ga je rinula filoksera, 
uništiv mu vinograde. 


i 


) S 4 ao što se vidi po svemu, što je dosele spomenuto, rabila su 
6) se u glavnom tri sredstva za uništenje trsne uši i za ohču- 
(29, vanje vinogradarstva, i to: prvo stavljanje vinograda 
pod vodu (submersija, naplavljivanje), drugo sumporni 
ugljik i treće američka loza 

Glede submersije (natapanja) opaziti ćena prvi mah svaki vino- 
gradar, da ne može ni najmanje vriediti za naše vinograde, koji se 
nalaze na brjegovih. Drugim sredstvom, sumpornim ugljikom, 
kako nas uči izkustvo u Francezkoj, Klosterneuburgu i u Brežcih u dolini 
Sutle u Štajerskoj, ne može se ništa polučiti na briegovih, koji nisu 
dovoljno vlažni i kojih tlo u dubljini nije dosta rahlo, da može sum- 
porni ugljik duboko u zemlju prodirati, te gdje ne ima dovoljnog 
gnoja, da bi se trs, uz uporabu sumpornog ugljika, mogao uviek i 
dobro gnojiti. Na brjegovih strmih i suncu izvrženih, gdje sumporni 
ugljik brzo izhlapljuje, nije se ni u Francezkoj, ni u Klosterneuburgu, 
ni u Štajerskoj, premda se je tisuće i tisuće forinti potrošilo, ništa 
polučilo. Naši vinogradi ponajviše su na brjegovih, obrnuti što više 
prema suncu, tlo im je ili ilovača ili vapneni lapor, koji ne bi pro- 
puštao sumpornog ugljika u dubljinu, pa zato se takvi vinogradi ne 
mogu sumpornim ugljikom uspješno liečiti. Pomisli li se i to, da bi 
sumporni ugljik po hektaru stajao 200 for. sa gnojenjem 
(po rali 120 for. sa gnojem), pa da se moraju naši vinogradari 
boriti i proti peronospori pomoću modre galice i vapna, što stoji, 
ako se 2 ili 3 puta škropi, 15 do 20 for. po rali, dakle da svi ti 
troškovi, bez običnih i potrebnih troškova obradjivanja, iznašaju svake 
godine do 140 for. po rali, onda težko da će se u našoj domovini 
naći mnogo vinogradara, kojim bi prihod vinograda mogao namiriti 
sve te troškove i povrh toga dati primjerenu korist. Već po tome, 
osim prije spomenutoga, vidi se, da će se težko moći sumporni ugljik 
upotrebljavati kao srodstvo za uništenje filoksere, sve ako bii po- 

ložaj i tlo bili zato povoljni, jer težko će moći troškove 
svladati siromašniji vinogradari, kojih ima kod nas vrlo mnogo. 
Ostaje nam samo treće sredstvo, najme američka loza. 
Američka loza imala je, pa ima još i dan danas vrlo mnogo nepri- 
jatelja; nu broj im biva sve manji i manji. Kao što početkom u 
Francezkoj, tako i kod nas, gdje se je filoksera pojavila, najviše su 
se uzdali vinogradari u razna sredstva proti filokseri, ili su se tje- 
šili nadom, da će trsna uš sama po sebi prestati, pa da će se nji- 
hovi vinogradi spasiti. Tako su oni mislili sve dotle, dok im nisu 
vinogradi posve propali. Kada opaziše, da im se je svaka nada izja- 
lovila, da nikoje sredstvo nije ništa pomoglo, nego da su im vino- 
gradi posve propali, tek onda poprimiše američku lozu, smatrajuć ju 
jedinim spasom. Tako je u Francezkoj poslednjih 10 godina do prošle 
godine 166.517 hektara zusadjeno ciepljenom američkom lozom, na kojoj 
je već miljune hektol vina urodilo. Pa tako će i nama, da spasimo 
naše vinogradarstvo, težko šta drugo osim američke loze pomoći 
Pošto je pako američka loza glede tla veća izbiračica, 
nego li naša europejska loza, jer jedna bolje uspieva u ilovastom, 
druga opet u pjeskovitom tlu, a nekoje vrsti mogu uspjeti i u vap- 
nenom tlu, zato kod izbora američke loze treba na to osobito paziti. 
Nije li za američku lozu povoljno tlo, ona će s vremenom propasti i 
bez trsne uši, nu još prije ako je u zemlji i trsna uš. Odoljivost 
(resistencija) ovisna je i od tla, u kojem može 


amer. loza povoljnoilinepovoljno uspjeti. Koliko 


možemo reći po vlastitom izkustvu u pokušalištu hrv. slav. gospo- 
darskoga družtva, riparija i vitissolonis u dosta tvrdom 
ilovastom tlu vrlo dobro uspievaju. Na pokušalištu je riparija god. 
1881. iz sjemena uzgojena, pa osobito bujno raste, te u jednoj go- 
dini potjera rozge dugačke do 7 metara, dapače i dulje. Tako tamo 
i vitis solonis, koju je već prije kojih 28 godina posadio pokojni 
Trumer, vrlo dobro uspieva na ilovači. Obadvie te vrsti posve odo- 
ljevaju filokseri, što najbolje pokazuje onaj već spomenuti trs kod 
Lalimana u Bordeauxu, na kojem je filoksera u Europu donešena, 
te već 24 godine taj trs vrlo dobro uspieva, a da se ne rabi nikakvo 
sredstvo, kojim bi se liečio proti filokseri. Te dvie vrsti takodjer se 
i lako ukorenjuju, te ciepovi našom europejskom lozom liepo se srastu 


i vrlo dobro uspievaju. Zato se u Francezkoj najviše riparija za ' 


ciepljenje naše europejske loze upotrebljuje, pa tako isto i u Šta- 
jerskoj. gdje je tlo više vapneno, ciepi se samo na ripariji. 

Osim riparije dobro uspieva u ilovastom tlu i York 
< Madeira, Jaques i Tayllor; a u vapnenom tlu v. rupestris, 
Berlandieri, Cineriai Cordifolia. Posljednje tri vrsti 
(Berlandieri, Cineria i Cordifolia) osobito su dobre za vapneno 
tlo; nu težko se dadu ključicami umnažati, te bolje je iz sjemena 
ih izgajati, pa je i prof. Millardet rekao, da su iz sjemena uzgojene 
i u vapnenom tlu do sada posve resistentne se pokazale. Vitis Ru- 
pestris pako može se lako umnažati i kl učicami. koje se mogu lako 
i uz dosta jeftinu cienu nabaviti, dočim su one prije spomenute tri 
vrsti još vrlo skupe. Dakako, da će se danas sutra još mnogo vrsti 
osobito hybridacijami uzgojiti, koje će biti prikladne za razna tla i 
biti resistentne proti filokseri. 

Prva briga naših vinogradara mora za sada biti, da si pribave 
što više američke loze, koju će moći upotrebljavati za nasadjivanje 
propalih vinograda, osim, ako je tlo tako plitko i tvrdo vapneno- 
kredasto ili glineno, da ne bi mogla američka loza u njem 
uspievati. Takovih tla u naših predjelih neće biti mnogo, a tamo 
bi bilo nuždno da se rade pokusi sa svimi onimi vrstmi, koje bi po 
Franeezkih izkustvih uspjeti mogle. Neobhodno je potrebno, da se ustroji 
u zemlji što više loznjaka, da se uzgoji što više američke loze, i to 
osobito onih vrsti, okojih sedanasznade, da uspievaju 
u onih tlih, kakvihimaunaših vinogradih. Ustrajanjem do- 
maćih loznjaka, te uzgajanjem i umnožanjem američke loze postiglo bi 
se to, da bi si naši vinogradari mogli takvu lozu uz obaljenu cienu na- 
bavljati, i da im ne bi bilo nuždno za skupe novce kupovati ju iz 
inozemstva. Imučniji vinogradari, u onih predjelih gdje ima 
već trsne uši, mogli bi si : sami prirediti loznjake, iz kojih bi 
mogli za vlastitu porabu uzgajati američku lozu. Pošto se od ame- 
ričke loze, koliko je dosele poznato, ne može direktno producirati 
dobro vino, koje bi bilo dobro za trgovinu, nego koje je samo 
za kućnu porabu, zato će moći naši vinogradari plemeniti proizvod, 
što im ga daje domaća loza, občuvati samo tako, ako budu do- 
maću lozu ciepili na američku lozu. To ciepljenje, koje je 
po naše vinogradarstvo vrlo važno, moći će se samo onda obćenito 
obavljati, ako naši vinogradari budu o njemu valjano 
upućeni. Zato bi bilo nuždno, da se ciepljenje američke loze uči 
u svih pučkih školah vinorodnih predjela, i to u posled- 
njem razredu, kako bi svaki seljački sin mogao bilo u svom bilo u 
tudjem vinogradu ciepiti. Osim toga bili bi neobhodno nuždni zimski 

i proljetni tečaji za ciepljenje američke loze, gdje bi sf vino- 
gradari i njihovi vinciliri mogli praktično naučiti, kako se gimerička 
loza ciepi.* U zimskom tečaju učilo bi se ciepiti ključice. eng1ez- 
kim spajanjem, u proljetnom pako tečaju učilo bi se zeleno 
ciepljenje, koje je velike vriednosti za buduće vinogradarstvo. 
Ako se bude tako složno i uztrajno radilo o spasu našega vinogra- 


darstva, možemo se nadati, da će naši vinogradari tu nesreću, ako : 


je i velika, prepatiti, te da će se spasiti od propasti, koja im prieti 
uništenjem njihovih vinograda po filokseri. 

Opazka. Hrv. slav. gospod. družtvo najvećom pripravnošću biti 
će svakomu vinogradaru u pomoć, u koliko će biti vlastno, i u koliko 
će mu dopuštati sredstva. 

Vinogradari, koji žele vidjeti razne vrsti tla, u kojih je u Fran- 
cezkoj sa podpunim uspjehom sadjena američka loza, kao i bielo 
kredasto tlo, u kojem američka loza neuspjeva, mogu to vi- 
djeti u pisarni hrv. slav. gospod. družtva. 


* Takvi tečaji, kao što su bili prošle godine, biti će i ove i buduće godine 
u pokušalištu hrv. slav. gospodarskoga družtva. 

IV. Cote d'Or (Burgund . 
V. Dodatak. 
VI. Što nam valja raditi? 


A 


_ za om aim ra i 


. 


o. i—— m asi = 


rea lion ja 


pra oo 





55 


| 


ponam 


Ni 


UC SOUTHER 





“A . 


= 


sem d S so. rr -.. 


_ ra FE. mu 











đ | A 
k . : š 
Ki Vi 
d - - 
' nj F 
. 1 ! p 
A 1 = 
: ( 
i + a - 2 
- = = p U 
Vi 
p* J 
. s li 
] , 
i j i ) 
Y a j 
s hf j 
mu e / 
, . & 
KI . 4 a 
B pr 
Li i." 
' “> 
5 . 
» 4 h 
h 
m _ 
ž \ : # 
a . 
a Mi d 
i \ p \a 
: k . sti 
pi *. : a 
* . ki “vike 
“ Ta “> 
“% 
I = pe 
: , 
. a £ 
i + 
4 o ru 
t “€ . Pi 4 
3 k 4 
ž . \ 
P : A. = 4 
E " d 
7 d 
* “ , b p ; 
Z \ 
: S 4 KJ 
- . kod 
ri i < t « 
, 1 j 
i H X K. 
K+. e « 
h 
Ma 3 4? 
d » : 
1 + ' 
3 X > 
= 5 k 
4 . u s 
_ ' z . j 
“ o 5“ 
S ' ia 
L t 
> ' 7 
\ 
\ R 
y - ) 
b . . 
' » 
. % E 
.- .< 
“ : “ = +. 
> Ž \ 
U u -. 
LA - 
“ Ki 
Dj .—& 
RE ' . < ka 
«< i . 
. . 


